ناوی كاندیدەكانی یەكێتی بۆ وەرگرتنی پۆستە باڵاكان بڵاوكرایەوە – تۆڕی میدیایی خەڵک\nناوی كاندیدەكانی یەكێتی بۆ وەرگرتنی پۆستە باڵاكان بڵاوكرایەوە\n2018/12/06 - 2:13 PM\nبەپێی زانیارییەكان یەكێتی نیشتیمانی كوردستان خۆی یەكلای كردۆتەوە سەبارەت بە دابەشكردنی پۆستە باڵاكانی هەرێم، بەڵام بەرپرسێكی یەكێتی ئەو دەنگۆیانە رەتدەكاتەوە.\nماڵپەڕی”عین العراق نیوز” بڵاوی كردەوە، یەكێتی نیشتیمانی كوردستان پۆستەكانی بەسەر چەند بەرپرسێكی ئەو حزبەدا دابەشكردووە و قوباد تاڵەبانی، كوڕی جەلال تاڵەبانی سەرۆكی پێشوتری عێراقیش دەكرێتە سەرۆكی پەرلەمان.\nبەپێی زانیارییەكانی ماڵپەڕەكە كە لە سەرچاوەیەكی ئاگادارەوە دەستی كەوتووە، مەلا بەختیار كاندیدە بۆ جێگری سەرۆكی هەرێم و قادر حەمەجانیش دەكرێت بە جێگری سەرۆكی حكومەت.\nرێواس فایەق، ئەندامی سەركردایەتی یەكێتی نیشتیمانی كوردستان و پەرلەمانتاری ئەو حزبە لە پەرلەمانی كوردستان رەتیكردەوە، تائێستا بڕیاری كۆتایی درابێت و وتی”ئەو دەنگۆیانە دورن راستیەوە”.\nناوبراو بۆ (خەڵك) ئاماژەی بەوەكرد، بڕیاری كاندیدكردن بۆ ئەو پۆستانەی پشكی یەكێتین لە ئەنجومەنی سەركردایەتییەوە دەدرێت و تائێستاش كۆبونەوە نەكراوە.\nزیانی بارانبارینەكەی ئەمڕۆی سلێمانی\n(خەڵك) وادەی سەردانی شاندی پارتی بۆ سلێمانی ئاشكرادەكات


ڕژیمی ئێران پاڵاوگەی نەوتی کرماشان حەراج دەکات – زاگرۆس پۆست\nماڵەوە / کوردستان / ڕژیمی ئێران پاڵاوگەی نەوتی کرماشان حەراج دەکات\nڕژیمی ئێران پاڵاوگەی نەوتی کرماشان حەراج دەکات\nیه‌ك شه‌ممه 28 ته‌مموز 2019\tکوردستان, هەواڵ 38 جار خوێنراوه‌ته‌وه\nڕژیمی ئێران هاوکات لە گەڵ درێژە پێدان بە سیاسەتەکانی دژ بە میللەتی کورد،پاڵاوگەی نەوتی کرماشانی بۆ فرۆشتن داناوە و حەراجی دەکات.\nزاگرۆس پۆست: بە پێی ڕاپۆرتی هەواڵدەری “تەسنیم”سەربە دەوڵەتی ڕژیمی ئیسلامی، پاڵاوگەی نەوتی کرماشان، بۆ فرۆشتن دانراو،نرخی ئەو پاڵاوگەیە کە ٦٣٠٠ ملیار تمەنە، بە ٢١٠٠ ملیار تمەن حەراج دەکرێت.\nلەمبارەوە نوێنەەری ڕژیم لە شاری سۆنقۆر و کولیایی ڕایگەیاندووە،کە ئەم پاڵاوگەیە زیانی زۆرە، بۆیە فرۆشیاران ئەو کارەیان کردووە و دراوە بە بەشی تایبەت و خسووسی،تا قازانجی زۆرتر بێت.\nیەکێک لە نوێنەرانی ڕژیم لە مەجلیسی ڕژیم وتی کە مودیری ئەو پاڵاوگەیە بە دزیەوە دەستی کردووە بە فرۆشتنی ئەو پاڵاوگایە.\nپاڵاوگەی کرماشان لە داوی پاڵاوگەی ئابادان دووهەمین پاڵاوگەی ئێرانە و فرۆشتن و داخرانی دەبێتە هۆی بێکاری کرێکاران و باری ئابووری پارێزگای کرماشان، کە لە بواری بێکاریەوە لە ئێراندا یەکەم پارێزگایە، و بە تایبەت ناوچەکە تا بێت ڕوو لە خراپتر بوون دەکات.\nهاوکات لە گەڵ دەستپێکردنی کاری فرۆشتنی پاڵاوگەی کرماشان کرێکارانی ئەو پاڵاوگەیە کۆبوونەوەی ناڕەزایەتیان بڕێوە برد.


KHABAT media - پێشلكاریەكانی رژێم لە كوردستان\nئێستا 20 میوان سه‌یری ماڵپه‌ڕه‌که‌مان ده‌که‌ن. 0\nژماره‌ی ده‌نگه‌کان 5\nپێشلكاریەكانی رژێم لە كوردستان\nمێژووی ناردن : Monday, October 17 @ 10:05:29 UTC\nكۆڵبەرێكی كورد لە نەوسود بریندار كرا\nمامۆستایەکی زانکۆی پەیام نووری مەریوان وانە وتنەوەی لێ قەدەغەکرا\nزێندانیەكی كورد لە گرتووخانەی رەجایی شار بەسەختی شكەنجە دراوە\nشەش چالاکی کرێکاری حوکمی زیندانیان بۆ بڕایەوە\nنزیک بە دوو هەزار سکاڵا لەسەر ئازاری جەستەیی قوتابیان\nخەباتمێدیا: بەپێی هەواڵی هەواڵدەری هەنگاو: شەوی یەکشەمە ٢٥ی رەزبەر،کۆڵبەرێکی کورد بەناوی “ئەشکان فەتاحی” کوری وەهبی 19ی ساڵە و خەڵكی شاری نەوسودی سەربە پارێزگای كرماشان، لە شوێنێک بەناوی “دەرە هەرات” بەتەقەی راستەوخۆی هێزە سەركوتگەرەكانی رژێمەوە بریندار کراوە.\nئەو کۆڵبەرە کوردە لاقی پێکراوەو بە مەبەستی چارەسەری رەوانەی نەخۆشخانەی شاری پاوە کراوە.\nلەسەرەتای پاییزی ئەمساڵەوە، چوار کۆڵبەری کورد لە شارەکانی پاوە،نەوسود،وپیرانشار و بە بە تەقەی راستەوخۆی هێزە سەركوتگەرەكانی رێژیمی ئێران بریندار بوون.\nخەباتمێدیا: بەپێی هەواڵی هەواڵدەریی کوردپا، ڕۆژی یەکشەممە ٢٦ی ڕەزبەر، حامید کۆنەپۆشی مامۆستای زانکۆی پەیام نووری شاری مەریوان، لەلایەن حەراستی ئەو زانستگایەوە پێی ڕاگەیەنراوە کە چیتر ئیزنی وانە وتنەوەی نیە.\nحامید کۆنەپۆشی لە فەیس بووکی شەخسی خۆیدا نوسیوویەتی: ئەمڕۆ بۆ دانیشتنی یەکەمی کلاسەکانی تێرمی پاییزەی پەیام نوور بۆ زانکۆ چووبووم. بەداخەوە لەوێ ڕێیان لێ گرتم و سەرەڕای ئامادە بوونی خوێندکارەکان، گوتیان لەگەڵ ئەوەی کە بە مامۆستایەکی خوێندەوار و بەدیسیپلنت دەزانین، بەڵام نابێت ئیتر وانە بڵێیتەوە.\nخەباتمێدیا: بەپێی هەواڵی هەواڵدەری هەنگاو، لەماوەی رۆژانی رابردوودا لاوێکی کورد بەناوی ” موحسین . ر” تەمەن ٢٣ ساڵ و کوڕی ” ر . ر” لەلایەن ئەندامانی هێزی سەركوتگەری حیفازەت ئیتلاعاتی زیندانی رەجایی شاری کەرەجەوە بەسەختی شەكنجە و ئازار دەدرێ.\nموحسین دوو مانگ بەر لەئێستا بە تۆمەتی گوازتنەوەی “مەشرووب” لەلایەن هێزە ئینتزامییەکانی کەرەجەوە دەستبەسەر و بۆ زیندانی رەجایی شار گوازرایەوە.\nئەو زیندانییە کوردە تا ئێستا لە بەندی ٣ی زیندانی رەجایی شار راگیراوە و لەسەر دۆخی خۆی و ئازار و شكەنجە درانی سكاڵای تۆمار كردوە بەڵام هیچ كەس و دەزگایەكی گرتووخانەكە وەڵامیان نەداوەتەوە.\nخەباتمێدیا: بەپێی هەواڵی هەواڵدەریەكان، شەش چالاکی کرێکاری لە شاری کامیاران کە پێشتر بە تاوانی بەشداری لە ڕێوڕەسمی ڕۆژی جیهانیی کرێکار دەستبەسەر کرابوون لە لایەن دادگای رژێمەوە لە شاری سنە حوکمیان بۆ بڕایەوە.\nبەپێی هەواڵی هەواڵدەری كوردپا ڕۆژی شەممە ٢٤ ڕەزبەر شەش چالاکی کرێکاری لە شاری کامیاران، چوار کەسیان بە یەک ساڵ و دوو کەسی دیکەیان بە سێ مانگ و یەک ڕۆژ زیندانی حوکم دراون.\nناوی ئەو هاووڵاتییە کوردانەی خەڵکی شاری کامیاران بریتیە لە، مێهرداد سەبووری، ئومید ئەحمەدی، دڵنیا سەبووری، ڕۆژین ئیبراهیمی، شاهۆ سادقی و ئارام محەممەدی.\nبەپێی هەواڵی هەواڵدەری كوردپا، مێهرداد، ئومید، دڵنیا و ڕۆژین بە یەک ساڵ زیندانی و شاهۆ و ئارام محەممەدی هەر یەک بە سێ مانگ و یەک ڕۆژ زیندانی لە لایەن لقی یەکی دادگای رژێم لە شاری سنە حوکم دراون.\nئەو شەش چالاکە کرێکارییە، پێشتر لە لایەن ئیدارەی ئیتلاعاتی رژێم لە شاری کامیاران دەستبەسەر کرابوون، بە دانانی بارمتە بە شێوەی کاتی ئازاد کرا بوون.\nلە ڕێکەوتی ١٢ ڕەزبەر ئەو چالاکەنە بانگهشتی لقی دادگای ئینقلابی شاری سنە دادگای کرابوون.\nخەباتمێدیا: بەپێی هەواڵی هەواڵدەریی "ئیلنا"، "ڕەحیم میرشا وەلەد"، ڕۆژی ٢٥ی ڕەزبەر ڕایگەیاندووە کە؛ "لە هەزار و ٢٩٤ سکاڵای تۆمار کراو لە دوو ساڵی ڕابردوودا، هەزار و ٢٧٤ سکاڵا ڕاست و ٦٥٠ سکاڵا بێ‌بناما ڕاگەیەندراوە".\nناوبراو هەروەها باسی لە ئازاری جەستەیی قوتابییەک بە ناوی "محەممەد پارسا تاهێری" لە ناوچەی ٩ی تاران کردووە. سەری ئەم قوتابییە لە لایەن مامۆستاکەیەوە شکاوە و "محەممەدپارسا" سەبارەت بەم ڕووداوە گوتویەتی کە؛ مامۆستاکەی پەلاماری داوەو سەری بە دەرگای پۆلەکەدا کێشاوە و بووەتە هۆی شکانی سەری و سەری ٣ تەقەڵی لێ خواردوە.\nبەكردەوە لێدان و ئازاری قوتابی لە قوتابخانەكان پەیرەو دەكرێ و لە سیستەمی پەروەردەو فێركردنی رژێمدا سیاسەتێكی روون بۆ ئەو بابەتە نیە. لە كاتێكدا لە قوتابخانەكانی ئێراندا لە حاست قوتابیاندا بەم شێوە هەلسوكەوت دەكرێ، كە لە بنەڕەتدا دەبێ لە قوتابخانە رێزی و مامۆستاو قوتابی بە پلان و بەرنامە رێكبخرێ و رێگەنەدرێ مافی هیچ لایەكیان بفەوتێ و پشتگوێ بخرێ.\n· بابه‌تی زیاتر له باره‌ی کوردستانی\nبابه‌تی به‌ڕه‌واج له بواری کوردستانی:


هەوڵەكان بۆ دۆزینەوەی ڤاكسینی پەتای كۆرۆنا بەردەوامە\n29/6/2020 - 10:58\nتاوەکو ئێستا ڤایرۆسەکە هیچ چارەسەرێکی نییە\nژمارەی تووشبووان بە کۆرۆنا 10لە جیهات ملیۆن کەسی تیپەڕاندووە و هەروەها زیاتر لە نیو ملیۆن کەسیش بەهۆی ئەم ڤایرۆسەوە گیانیان لەدەستداوە. مەترسییەکانی ڤایرۆسەکە رۆژ دوای رۆژ زیاتر دەبن و پێویستیی دۆزینەوەی ڤاکسینێک بۆ کۆرۆنا بووەتە خەمی سەرەکی بەرپرسانی ئەوروپا.\nتاوەکو ئێستا ڤایرۆسەکە هیچ چارەسەرێکی نییە، شارەزایانیش پێشبینی دەکەن دروستکردنی ڤاکسینێک لە دژی ئەم ڤایرۆسە بەلایەنی کەمەوە 12 بۆ 18 مانگ بخایەنێت.\nبۆ رێگریکردن لە زیاتر بەرزبوونەوەی ئەم ژمارانە سەرۆکی کۆمیسیۆنی ئەوروپا دەڵێت، دەبێت خێرابین لە دروستکردن ڤاکسینێک و وڵاتان هەوڵەکانیان یەکبخەن.\nئورسولا ڤۆندێر لاین، سەرۆکی کۆمیسیۆنی ئەوروپا بەپێویستی دەزانێت، بەخێراییەکی چاوەڕواننەکراو و بەئاستێکی بەرز ڤاکسینێک دروستبکرێت.\nبەگوتەی ڤۆندێر لاین ئەوەش کاتێک روودەدات کە جیهان یەکگرتووبێت و باشترین زاناکان بەیەکەوە کاربکەن، ناوەندە تەندروستییە جیهانییەکان، حکومەتەکان، بازرگانەکان و هەروەها فەیلەسووفەکان هێزەکانیان یەکبخەن و، پێکەوە هەنگاوبنێن و خەرجییەکان دابینبکەن.\nئورسولا ڤۆندەر لاین ئەم قسانەی لە رێگە پانڵێکی ئۆنلاین کە لەلایەن رێکخراوی گۆڵباڵ ستیزن و کۆمیسیۆنی یەکێتی ئەوروپا رێکخرابوو کرد، پانێڵکە تایبەت بوو بە یەکخستنی هەوڵی حکومەتەکان بۆ رووبەڕووبوونەوەی کۆرۆنا و هەروەها دابینکردنی سەرچاوەی دارایی بۆ ئەم مەبەستە.\nهەڵمەتەکە لە ژێر ناونیشانی بەیەکەوە دەبین بۆ تێکشکاندنی کۆرۆنا، بەدەر لە ڤۆندەر لاینیش چەندین سەرکردەی دیکەی جیهانی لەم پانێڵەدا بەشداربوون، لە نێویاندا بۆریس جۆنسن، سەرۆکوەزیرانی بەریتانیا کە خۆی یەکێک بووە لە تووشبوانی کۆرۆنا.\nتاقیکردنەوەکان بۆ دۆزینەوەی ڤاکسینێک لە چەندین وڵات دەستیانپێکردووە هاوکات شارەزایانیش پێشبینی دەکەن دروستکردنی ڤاکسینێک لە دژی ئەم ڤایرۆسە، بەلایەنی کەمەوە 12 بۆ 18 مانگ بخایەنێت.\nبایدن و پۆتين له په‌یوه‌ندییه‌كی ته‌له‌فۆنیدا چه‌ند پرسێكیان تاوتوێكرد\nدانیمارک دەیەوێت کۆتایی بە داوانامەی مافی پەنابەرێتی بهێنێت\nڤلادیمیر پوتین له‌په‌یوه‌ندییه‌كی ته‌له‌فۆنییدا پیرۆزبایی له‌جۆ بایدن كرد\nئه‌نجوومه‌نی پیرانی ئه‌مریكا ئانتۆنی بڵینكن-ی بۆ پۆستی وه‌زیری ده‌ره‌وه په‌سه‌ندكرد


دەستێ پەكەكێ گەھشتە دالكورد ێ – Sibehî سبەھی\nدەستێ پەكەكێ گەھشتە دالكورد ێ\nBergeh Kurdistan On 07/02/2021 / ھەمەرەنگ\nدالكورد یانەیاكا فوتبالێ یا سوێدیە د 26 ئیلۆنا سالا 2004ێ دا ل باژارتێ بۆرلینگێ ل سوێدێ ژ ئالیێ كوردێن وێ دەڤەرێ ڤە ھاتیە دامەزراندن. یانەیا دالكورد یا فوتبالێ دەمەك كورت دا گەلەك ب لەزگینی پێشدە چوو و د سالا 2005 دا یەكەم یاریا خوە د دیڤیسۆن 6 دا ئەنجام و د پێنج سالان دا دالكورد گەھشتە دیڤیسۆنا 1ێ. د سلا 2019ێ دا گەھشتە (ئالسڤێنساكا) خولا نایابا سووودێ.\nدالكورد نھا ل خولا دیڤیسۆن 1ی دا دلیزە و لێدخەبتە كو جارەكا دن خوە بگەھینە (ئالسڤێنسا) لیگا سوێدێ.\nژ بەر ناڤێ وێ كو پەیڤا كورد پێڤە یە و ژ بەر لۆگۆیێ وێ كو ئالایا وردستانێ ل سەرە، دالكورد د دەمەك كورت دا دەنگڤەدانەكە مەز ڤەدا و نھا ب ملیۆنان كورد، ب تایبەتی گێنجێن كورد ھەیرانێ یانەیا داكوردن.\nنھا بەشەك ژ رێڤەبریا یانەیا دالكورد لێدخەبتن كو ناڤ و لۆگۆیێ وێ بگوھەرن. ناڤێ وێ ژ دالكورد بكن براتی و لۆگۆیا وێ ژی ل شوونا ئالایێ كوردستانێ وێنەیەكێ بەرانەكی دەینن. ئانكو بەشەك ژ رێڤەبەریا یانەیا دالكورد دخوازن وێ یانەیا د ناڤ كوردان و بیانیان دا ب یانەیەك كوردی ھاتیە ناس كرن ژ ھەموو ناڤ، نرخ و سەمبۆلێن كورد و كوردەواری رووت و تازی بكن.\nڤێ بریارا بەشەك ژ رێڤەبەریا یانەیا دالكوردێ نەرازیبوونەكا مەزن د ناڤ كوردان دا چێ كریە مەدیا كوردی گەلەك ب خوەڤە مژوول كریە.\nگرۆپەكە نەرازی و دژی گوھەرتنا ناڤێ یانەیا دالكورد، د وێ باوەریێ دانە كو دەستێ (پەكەكێ) گەھشتیە ناڤ كۆمیتەیا رێڤەبەریا یانەیێ و وان نەچار دكن كو ناڤێ یانەیا دالكوردێ بگوھەرن. ژ بەر كو پەكەكە د سیاسەتا خوە دا ل دژی ناڤێ كوردە و ب چو رەنگان ئالایا كوردستانێ قەبوول ناكە. درووشمێ پەكەكێ “براتیا گەلان”ە و ژ بەر ھندێ ژی دخوازن ناڤێ دالكورد بكن براتی.\nبەرپرسێ راگەھاندنێ یێ یانەیا دالكوردێ ل سەر ئەگەرێ ناڤگوھەرتنا یانەیێ دبێژە كو ل گور یاسایێن سوێد و ئەورۆپایێ چێنابە ھێما و ئالایێ چو وەلاتان یان گەلان ل سەر لۆگۆیێ یانەیان بە، ھەروەسا دبێژە كو ژ بەر لۆگۆ و ناڤێ یانەیێ كەسێ سپۆنسەریا یانەیێ نەدكر.\nئەڤ ئەگەر و بەھنایێن بەشەك ژ بەرپرسێن یانەیێ ژ راستیێ دوورن و نەبەرئاقلن ژی.\nلۆفگۆیێ یانەیا فوتالێ یا ئاسووریان ل سوێدێ\nوەكە میناك ل سوێدێ یانەیا فوتبالێ یا ئاسووریان ھەیە و ناڤێ و ب سوێدێ ئاسیریسكایە و لۆگۆیێ وێ ژی ئالایێ كەڤنێ ئاسوورریانە.\nهێڤیدارم کو مه‌دیایا کوردی و هه‌موو سازی و ده‌زگه‌هێن کوردان خوه‌دیی ل دالکوردێ دەركەڤن و ل دژێ گوهه‌رتنا ناڤێ دالکوردێ راوەستن، رێ نەدن نەحەز و دژمنێن كوردان ب ئارمانجێن خوە شاد ببن


توێژینەوەی ڕاهێنان و پەروەردە لە ڕوانگەی "جۆن دیوی"یەوە\nتوێژەر و نووسەر: ئەفسانە فکری\nوەرگێڕ: کیشوەر پیرۆتی\nجۆن دیوی، فەیلەسووف و ڕاهێنەری گەورەی ئەمریکی، ساڵی ١٨٥٩ی زایینی لە بورلینگتۆنی ئەمریکا لەدایک بوو. باوکی وەرزێر بوو کە دوایی، کشتوکاڵی وەلا نا و ڕووی لە بەقاڵی کرد. دیوی، زۆر شەرمن و کەمدوو بوو. لە سەرەتای لاوی و قۆناغی ئامادەیی و ساڵەکانی یەکەمی زانکۆدا زیرەکی و توانایییەکی ئەوتۆی لێ وەدیار نەکەوت، بە شێوەیەک کە لە قۆناغی ئامادەییدا قوتابییەکی لە ئاستی مامناوەندیدا بوو؛ لەوەیش نەدەچوو بتوانێ بچێتە زانکۆ. هەرچۆنێک بوو، چوو بۆ زانکۆ و دوایین ساڵەکانی خوێندنی لە زانکۆ، بوون بە قۆناغی گرینگی فکریی ئەو و، کۆمەڵێک نیشانەی داهێنەریی فکری و چالاکیی فەلسەفیی لێ وەدیار کەوت. دیوی، یەکێکە لە شیكه‌ره‌وه گەورەکانی پراگماتیزمی ئەمریکی و کۆمەڵێک کتێبی لەمەڕ بابەتی جۆراوجۆرەوە نووسیوە.\nدیوی، یەکێک لە شرۆڤەکاران و شارەزایانی گەورەی پراگماتیزم (ڕەچەکی کردەوە)ی ئەمریکییە و، بەستێن و بەرکۆی نووسراوەکانی وی لە ڕوانگەی ئەو بابەتە جۆراوجۆرانەوە کە بیری لێ کردوونەتەوە و نووسیونی، بەربڵاو و جۆربەجۆرە.\nدیوی، ڕۆڵێکی گرینگی لە فکر و فەلسەفەی ئەمریکی و لە گۆڕانە گرینگەکانی ڕاهێنان و پەروەردەی سەدەی بیستەمدا هەبوو و زۆربەی کتێبەکانی بە زمانە جۆراوجۆرەکانی دنیا وەرگێڕدراون و چاپ کراون. دیوی، ساڵی ١٩٥٢ لە تەمەنی ٩٣ ساڵیدا و دوای ژیانێکی پڕبەرهەم لە ئەمریکا کۆچی دواییی کرد.\nئامانجی ڕاهینان و پەروەردە\nلە ڕوانگەی دیوییەوە ئامانجی ڕاهێنان و پەروەردە پێکهێنانی کۆمەڵگەی دیموکراتیکە و لەمەڕ پێناسەی ئەو کۆمەڵگەیەوە دەڵێ: "کۆمەڵگەی دیموکراتیک، پێش بە سەرهەڵدانی ناکۆکی و جیاوازیی چینایەتی و نەتەوایەتی و ڕەگەزی دەگرێت." هەروەها دەڵێ: "ڕاهێنان و پەروەردە بریتییە لە نوێکردنەوە و ڕێکخستنی ئەزموون، بە شێوەیەک کە مانادارتری بکات و واتایەکی قووڵتری پێ ببەخشێت و، پەرە بە توانستی ڕابەرایەتیکردنی ڕەوتی ئەزموون بدات." دیوی لە کتێبی "دیموکراسی و ڕاهێنان و پەروەردە"دا باسی چوار تایبەتمەندیی ڕاهێنان و پەروەردە دەکات:\nئا) پەروەردە و ڕاهێنان پێویستیی ژیانە: دیوی، ڕاهێنان و پەروەردەی بە دوو جۆری بەمەبەست و بێمەبەست دابەش کردووە و، پێوەندییە فەرهەنگی و کۆمەڵایەتییەکان بە بناغەی ڕاهێنان و پەروەردە دەزانێت، چونکە بەبێ ڕاهێنان و پەروەردەی بەمەبەست و بێمەبەست، ژیان مەیسەر نابێت.\nب) ڕاهێنان و پەروەردە بە واتای کردەوەیەکی کۆمەڵایەتی: ژینگەی کۆمەڵایەتی، ڕۆڵێکی گرینگی پەروەردەییی هەیە و فێربوونی منداڵیش بابەتێکی زەینی و ئەبستراکتی پێوەندییە کۆمەڵایەتی و ژینگەیییەکان نییە، بگرە لە ناخی ئەو پێوەندییانەدا فێری کۆمەڵێک بابەتی زۆروزەوەند دەبێت.\nج) ڕاهێنان و پەروەردە بە واتای ڕێنوێنی: بە بڕوای دیوی، دەبێ پاڵنەر و هەوڵە دیارەکانی فێرخواز کۆنتڕۆڵ و ڕابەری بکرێن؛ ڕۆڵی ڕاستەقینەی ڕاهێنان و پەروەردەیش هەر ئەمەیە.\nد) پەروەردە و ڕاهێنان بە واتای گەشەکردن: دیوی، لەم بابەتەدا زۆر پێداگری لەسەر ئەوە دەکات کە ڕاهێنان و پەروەردە، پێگەیاندن و گەشەکردنی قووڵی ژیانە. تا ژیان بەردەوامە، ڕاهێنان و پەروەردەیش هەیە. بە لەبەرچاوگرتنی ئەو وتانەی سەرەوە دەکرێ بڵێین، ڕاهینان و پەروەردەی پەروەردەکەر بریتییە لە پڕۆسەیەکی ڕەسەن ــ نەک هەر بەرایی ـــ لە نێوان پەروەردەکەر و پەروەردەخوازدا، کە لە پێداویستیی ژیانی کۆمەڵایەتییەوە سەرچاوە دەگرێت و لەسەر بنەمای مەیل و هۆگریی دەروونی و هەنووکەییی قوتابی و پەروەردەکەر بە مەبەستی داڕشتنەوەی ئەزموون بۆ گەشە و دیموکراسی دادەمەزرێت.\nدیوی، لەو باوەڕەدا بوو کە لە ڕاهێنانی قۆناغە جیاوازەکانی خوێندندا، دەبێ پێداگری لەسەر بابەتگەلی هەستەکی و بەرچاوەکی بکرێت و، چالاکی و ئەزموونی تاک، ببێت بە تەوەری بەرنامەکان. لە جیاتی شێوەی گشتی و زەینی، دەبێ بابەتەکان بە شێوەی کەرەستەیی بەکار بێن، بۆ ئەوەی تواناییی درک و تێگەیشتنی قوتابیان زیاتر بێت. دیوی باوەڕی وایە کە لە ڕاهێناندا دەبێ زەین و پڕۆسەی فێربوون لەبەرچاو بگیرێت و، ئەو پڕۆسەیەش هەر هەوڵی قوتابییە بۆ گونجاندنی چالاکییەکانی لەگەڵ ژینگەی خۆی. بەم شێوەیە پێی وایە بایەخی بنەڕەتیی زەین لەو تایبەتمەندییەدایە، کە بە شێوەی کردەیی دەتوانێت خۆی لەگەڵ ژینگە بگونجێنێت.\nبە بۆچوونی دیوی لە بەرنامەی ڕاهێناندا، دەبێ گرینگی بە ئەزموون و بیرکردنەوە بدرێت. ئەو پێی وایە، هەر بەتەنیا کەڵەکەکردنی کۆمەڵێک زانیاریی بێگیان و بێمانا لە زەیندا بە واتای فیربوون و تێگەیشتنی ڕاستەقینە نییە. بە باوەڕی دیوی، لە ڕاهێناندا دەبێ چەند قۆناغێک ڕەچاو بکرێن کە بریتین لە: بەردەوامی و گرێدراویی چەمکەکان پێکەوە، پێوەندیی دوولایەنانەی فێرخواز و فێرکەر، کۆنتڕۆڵی کۆمەڵایەتی و ڕەچاوکردنی لە بەرنامەی دەرسیدا. دیوی پێی وایە دەبێ بەپێی سەردەم نوێترین شێوازی شیاو لە بەرنامەی دەرسیدا بگونجێنرێت تا قوتابی بە شێوەیەکی هاوسەنگ لەگەڵ تەکنەلۆژیی نوێدا پێش بکەوێت. بە ڕای دیوی، بەرنامەی دەرسیی باش، دەبێ لەگەڵ حەز و لێهاتوویی و پێداویستییەکانی منداڵدا شیاو و هاوئاهەنگ بێت. دەبێ هەموو گۆڕانکاری و ئاڵۆگۆڕە نوێیەکانی تێدا ڕەچاو بکرێت و بە شێوەیەکی گشتی، دیوی زۆربەی ئەو بوار و دەرسانەی بەلاوە پەسندە کە لایەنی کردەکییان هەیە. دیوی، پێداگری لەسەر فێربوونی پیشە دەکات چونکە لایەنی کردەییی هەیە و، وەرزش وەکوو وانەیەکی کردەکی زۆر بە گرینگ دەزانێت.\nدیوی، باوەڕی وایە کە شێوازی ڕاهێنان دەبێ کردەیی بێت، بۆ ئەوەی فێربوون بە شێوەیەکی قووڵ بەرهەم بێت؛ بۆ نموونە، لە ڕاهێنانی تەنە ئەندازەیییەکاندا باوەڕی وایە کە دەبێ بە شێوەی کردەیی و لە سروشتدا بە شوێن نموونەکاندا بگەڕێین، نەک ئەوەی کە هەر لە ڕێی کۆمەڵێک چەمکی تیۆرییەوە بابەتەکە بگوازینەوە. دیوی، سوورە لەسەر ئەوەی کە شێوازی ڕاهێنان دەبێ لەگەڵ ناوەرۆکی بابەتدا هاوئاهەنگ بێت، بۆ ئەوەی فێربوونی لێ بکەوێتەوە.\nدیوی، شێوازە چالاکەکان لە ڕاهێنان و پەروەردەدا لەبەرچاو دەگرێت و دەڵێ شێوازی چالاک دەبێ پەرە بە تێگەییشتن، داهێنان، نوێکردنەوە، فێربوونی پیشە و کار و چالاکییە کردەیییەکان بدات. دیوی، دژی شێوازە نەریتییەکانی وەکوو لێدوان و لەبەرکردنە و، دەڵێ ئەو شێوازانە زۆریان کەموکوڕییان هەیە. یەکێک لەو شێوازانەی دیوی پێداگریی لەسەر دەکات، شێوازی کارکردنی بەگرووپ و پێکەوەکارکردنی مامۆستا و قوتابیان و، قوتابیان لەگەڵ یەکدییە؛ چونکە ئەو شێوازانە دەتوانن ببنە هۆی پشکووتنی کەسایەتیی هزریی قوتابیان و، مەرجی سەرەکییە بۆ ژیانی بەکۆمەڵی قوتابیان. دیوی، باوەڕی وایە کە لە شێوازە گرووپییەکاندا، منداڵ لەگەڵ ژینگە، هاوتەمەن و گەورەکاندا هەڵسوکەوت دەکات و دەتوانن لە ڕەواندنەوەی پێداویستییەکانی یەکدیدا هاوبەش بن.\nمامۆستا و ڕاهێنانی مامۆستا\nلە ڕوانگەی دیوییەوە ئەرکی مامۆستا ڕێنمایی و هاوکاریی قوتابییە. بە باوەڕی دیوی، مامۆستا نابێ خۆی وەکوو زانایەکی هەمەشتزان پێشان بدات، کە دەیەوێت زانست و زانیارییەکانی خۆی بەسەر قوتابیدا بسەپێنێت، بەڵکوو دەبێ قوتابیان لە ڕێگه‌ی چالاکی و لێکۆڵینەوە و پەروەردەوە ناچار بە بیرکردنەوە بکات. ئەرکی مامۆستا زیندووڕاگرتنی بیرکردنەوە و فێربوونە لە زەینی قوتابیدا. مامۆستا بارودۆخ و هەلومەرج بۆ چالاکی و کار و هەوڵ و تێکۆشانی قوتابیان دابین دەکات و هەلومەرجی ئەزموونێکی بەسوودیان بۆ دەڕخسێنێت، هەروەها مامۆستا هەوڵ دەدات بە لەبەرچاوگرتنی مەیل و هۆگریی قوتابی، چالاکیی نوێ بۆ قوتابییەکانی دابین بکات. لە ڕوانگەی دیوییەوە پێوەندیی نێوان مامۆستا و قوتابی، دەبێ بەردەوام پێوەندییەکی دوولایەنە و بەرانبەر بێت. دەبێ ئەزموونەکانیان ئاڵۆگۆڕ بکەن و هەردووکیان خەریکی فێربوون بن؛ هەردووکیان ڕابەر و ڕێنیشاندەری یەکدی بن، نەک ئەوەی کە یەکیان فەرمانبەر و ئەوی دی فەرماندەر بێت. بە هۆی ئەو پێوەندییە دوولایەنە و بەرانبەرەوە هاوسەنگی پێک دێت و پرسیار دێتە ئاراوە و، ئەوە بیرکردنەوەیەکی ژیربێژانە (لۆژیکییانە)ی لێ دەکەوێتەوە. دیوی، پێداگری دەکات لەسەر پەروەردەکردنی مامۆستایان و، باوەڕی وایە کە بۆ گۆڕان و چاکسازی لە پەروەردە و ڕاهێناندا، دەبێ مامۆستا ئامادە و پەروەردە بکرێت و، ڕژدیشە لەسەر ئەوەی کە دەبێ مامۆستا بەردەوام ڕابهێنرێت و وەکوو پایەیەکی گرینگی پەروەردەیەکی باش و دروست بناسرێت.\nئەگەر بەوردی سەرنج بخرێتە سەر پەروەردەکردنی مامۆستا و بۆ پەروەردەکردنی مامۆستا شێوازە چالاکەکان بەکار بهێنرێت و پێوەندییەکی دوولایەنە لە نێوان مامۆستا و کۆمەڵگەدا ڕێک بخرێت، بەم جۆرە مامۆستایەک پەورەدە دەکرێت کە بە درک و تێگەیشتنێکی بەرزەوە هەڵسوکەوت لەگەڵ قوتابی و چارەسەرکردنی کێشەکانی دەکات. بۆ وەڕاستگەڕانی ئەم ئامانجەیش، دەبێ مامۆستا لەگەڵ فەرهەنگی گشتیدا ئاشنا بێت و بەوردی فەرهەنگی گشتی بناسێت. سەبارەت بە قوتابییش ڕوانگەیەکی بەهێز و تێگەیشتنێکی قووڵی هەبێت؛ بەم شێوەیە ئەزموون و بیرکردنەوە تێکەڵ دەبن و مامۆستایەکی چەندڕەهەندی پەروەردە دەکرێت.\nقوتابی و پەروەردەکردنی قوتابی\nدیوی، باوەڕی وایە کە قوتابی پێویستی بە مەیل و هۆگری هەیە؛ کەواتە دەبی ئەو دوو پایە گرینگ و سەرەکییە بایەخیان پێ بدرێت. قوتابی دەبێ وا پەروەردە بکرێت کە خۆی کار بکات، نەک ئەوەی کە کاری کەسێکی دی بپەژرێنێت. بە باوەڕی دیوی، پەروەردە و ڕاهێنان دەبێ بەپێی توانایی و بەهرەکانی قوتابی بێت. مەبەستی دیوی لە سەرنجخستنە سەر جیاوازیی تاکەکەسیی قوتابیان، گرینگیدان نییه بە بەشێک لە قوتابیان و بێبەشکردنی بەشێکی دیکەیان، بەڵکوو مەبەستی ئەوەیە کە هەر کەسەو بەپێی بەهرە و تواناییی خۆی هەڵسوکەوتی لەگەڵ بکرێت. دیوی دەڵێ: دەبێ بەرنامە، شێواز و بابەتە دەرسییەکان بەپێی جیاوازیی نێوان منداڵ و گەورە ڕێک بخرێن؛ یانێ دەبێ بە شێوەیەک بابەتە دەرسییەکان ڕێک بخرێن کە ببنە هۆی گەشەی ئەزموون و پێکهاتەی زەین و بەرزبوونەوەی زانیاری و ئەزموونەکانی قوتابی.\nدیوی، پێداگری دەکات لەسەر چالاکیی قوتابی بۆ فێربوون و باوەڕی وایە کە دەبێ قوتابی، خۆی بۆ شیکاری پرسیارەکانی، دەست بە لێکۆڵینەوە بکات و ڕێگه نەدات تەنیا کۆمەڵێک بابەت و زانیاریی بەسەردا بسەپێنن؛ کەواتە بۆ وەدیهاتنی ئەم ئامانجە، دەبێ شێوازەکانی وانەگوتنەوە بە شێوەیەک بن کە قوتابیان هان بدەن بۆ ئەوەی چالاک بن و کار بکەن. یانی دەبێ وانەگوتنەوە و ئەزموونی قوتابیان ئاوێتەی یەک بکرێن و پێوەندییەکی ڕاستەوخۆ لە نێوان ئەو دووانەدا ڕێک بخرێت.\nدیوی، سەبارەت بە قوتابی و پەروەردەکردنی قوتابی دەڵێ، دەبێ هاوکاری و پێوەندییەکی دوولایەنە و بەرانبەر لە نێوان خودی قوتابییەکان و، قوتابیان و مامۆستایشدا هەبێت. دیوی، ئاماژە دەکات بە شێوازی چالاک و قوتابخانەی چالاک، کە لەو جۆرە شێواز و قوتابخانانەدا پێوەندی و هاوکارییەکی دوولایەنە لە نێوان قوتابی و مامۆستا هەیە و، کارەکان بە شێوەیەکی گرووپی بەڕێوە دەبردرێن. لە لایەکی دیکەوە، دیوی پێی وایە لێکۆڵینەوەی هۆشەکیی منداڵ، خۆی جۆرێک دروستکردنی کۆمەڵایەتییە، کە بێجگە لە هاوکاریی نێوان منداڵان، هاوکاریی نێوان منداڵان و گەورەکانیش لەخۆ دەگرێت.


Diplomatic Magazine | هەیمەنەی ئابوری ئێران لە عێراقدا\nبڕی ئاڵووێری بازرگانی لە نێوان ئەو دوو وڵاتەدا بەم چەشنەیە لە ساڵی ٢٠٠٧دا بڕەکەی ١.٨ ملیار دۆلار بوو، وە لەساڵی ٢٠٠٨دا ڕێژەکە گەیشتە ٢.٣ ملیار، و لە ساڵی ٢٠١٢ و ٢٠١٣ دا ڕێژەکە ٦.٢ ملیار دۆلار بوو لە ساڵی ٢٠١٤ دا ١٢ ملیار دۆلار بوو.\nدوایی ساڵی ٢٠٠٣، ئیتر فەزایەکی باش بۆ ئێران خوڵقا بۆ ئەوەی لە هەموو کایەکاندا (مەزهەبی و سیاسی و ئابوری و سەربازی) خاوەن نفوز و هەیمەنەبێت، بێگومان ئەمە لەسەر حسابی دەوڵەتە هاوسنورەکان و ویلایەتە یەکگرتوەکانی ئێران بوو.\nدوایی کشانەوەی هێزەکانی ئەمریکا لە عێراق لە ساڵی ٢٠١١ وە، ئیدی تاران بەئاشکرا خۆی نمایشکرد. پاشان دوای هاتنی داعش بۆ عێراق و داگیرکردنی بەشێک لە خاکی عێراق، ئێران لە بواری سەربازیدا بەتەواوی دەستیگرت بەسەر جوگرافیای عێراقدا، هێزەکانی ئێران بە ئاشکرا لە خاکی ئەم وڵاتەدا دەبینران.\nسەرکەوتنی ئێران لەو نفوز و هەیمەنەدا هەرچەندە بە ڕێژەیەکی گەورە دەگەڕێتەوە بۆ لایەنی مەزهەبی، بەڵام بەشێکی دیکەی پەیوەستە بە ئەدای سیاسی و دیپلۆماسی ئەو وڵاتەوە. تاران نەک هەر لە دەوڵەتێکی وەک عێراقدا بەڵکو لە بەشێکی دیکەی وڵاتانی ناوچەکەدا لەدوای ساڵی ٢٠٠٨ وە ستراتیژی هێزی نەرمی بەکارهێنا بەمەبەستی هەیمەنەی ئابوری و سیاسی و سەربازی بوو. ئەمڕۆ ئێران لە عێراق و سوریا و لوبنان و یەمەن دا ئامادەگی سیاسی و سەربازی هەیە. ئێران وەک دەروازەیەکی گرنگ لە عێراق دەڕوانێت چونکە ڕێڕەوێکە بۆ بەستنەوەی بەو دەوڵەتانەوە کە دانیشتوانی شیعە مەزهەبی هەیە، بەمانایەکی دیکە خاکی عێراق هاوکارە بۆ ئەوەی کە ئێران زیاتر نفوزی خۆی بسەپێنێت بەسەر ناوچەکەدا.\nتورکیا وەک دەوڵەتێکی سونە مەزهەبی دەراوسێی عێراق، دەرکی بەم هەیمەنە ئابوری و سیاسیەی ئێران کرد، هەوڵیدا کە ستراتیژیەتی خۆی لە ناو ئەو سنورە جوگرافیایەدا جێبەجێ بکات. باشترین بژاردە بۆ تورکیا هێزە سونیەکان و هەرێمی کوردستان بوو، هەرچەندە تورکیان لە هەرێمی کوردستاندا بەتایبەتی زۆنی زەرد خاوەن نفوزێکی ئابوری و سیاسی و سەربازیە، بەڵام لەچاو ئەو نفوزەی کە ئێران هەیەتی تورکیا لە عێراقدا لاوازە، دەتوانین بڵێن تورکیا لەو ستراتیژیەیدا سەرنەکەوت، چونکە جومگە گرنگەکانی دەستەڵات لە عێراقدا بەشێکی گرنگی بەدەست حیزبە شیعەکانەوە و ئەمەش هاوکاری ئێرانی کرد لەو هەیمەنەیەدا. بەڵام دۆستەکانی تورکیا یان لە پەراوێزدان یان خاوەنی دەستەڵاتێکی گرنگن نین کە هاوکاری هەیمەنەی تورکیا بێت لە عێراقدا.\nدراوی ئێرانی (تومان) لەناو بازاڕی ئاڵووێری دراوی عێراقدا توانیویەتی لەئاستی دووەمی ئاڵوگۆڕدابێت، ڕاستەوخۆ لەدوای دۆلاری ئەمریکیەوە دێت. لە پارێزگای بەسرەی باشوری عێراق تومان لە مامەڵەی کڕین و فرۆشتندا بەکاردێت، واتا بەسرە تاکە ناوچەیەکی جیهانە کە لەدەرەوەی سنورەکانی ئێرانەوە تومانی تێدا بەکاربهێنرێت.\nهەیمەنەی ئابوری ئێران\nلەدوای ڕوخانی دەستەڵاتی سەدام حسێن لە عێراقدا، حکومەتە یەک لە دوایی یەکەکانی عێراق خۆیان کۆمپانیا و دامەزراوە ئێرانیەکانیان پەلکێشکرد بۆ ناو عێراق، بەتایبەتی لەبوارەکانی پرۆژەی ستراتیژی ئابوری و وزەدا. هەروەها لە بواری وەبەرهێناندا بەشێکی زۆری ئەو سەرمایەی کە لە باشوری عێراقدا وەگەڕخراوە بەگوێرەی هەندێک سەرچاوە سەرمایەی هاوڵاتیانی ئێرانیە. لە پارێزگاکانی باشوردا زۆرینەی بازرگان و خاوەن کار و سەرمایەدارەکان لەگەڵ دامەزراوە ئێرانیەکاندا مامەڵە دەکەن. دەکرێت بوترێت کە ئەوەی سزا ئابوریەکانی سەر ئێران سوک دەکات سەرمایەدار و خاوەن کار و کۆمپانیا عێراقیەکانە، چونکە زۆرینەی مامەڵەکانیان لەگەڵ ئەو وڵاتەدایە.\nچەکی سەرەکی ئێران بۆ هەیمەنەی ئابوری بەکارهێنانی مەرهەبی شیعەگەراییە. بەم تەکنیکە ئێران توانی سود لەو دەراوسێیەی وەرگرێت وەک بازاڕێک بۆ ساغکردنەوەی بەرهەمەکانی خۆی و هەروەها بۆ دابینکردنی دراوی قورس (عملە الصعبە) بۆ بازاڕەکانی ناوخۆ. دواتر عێراق بەتەواوی بوو بە بازاڕێک بۆ ساغکردنەوەی کاڵای ئێرانی بەتایبەتی لە بواری پیشەسازی و بازرگانیدا.\nلەبواری گەشتوگوزاری ئاینیشدا گەشتیارە ئێرانیەکان سەردانی عێراق دەکەن، ئەوانەی کە بەڕەسمی بۆ ئەم جۆرە لە گەشت کردنە دێنە عێراقەوە ڕۆژانە بە ٣٠٠٠ هەزار کەس دەخەمڵێنرێت، جگە لەوەی کە هەندێک گەشتیاری دیکە بەشێوەیەکی نایاسایی دێنە عێراق بۆ سەردانیکردنی ناوچە ئاینیەکان، لەم کایەدا هاتنی گەشتیارە ئێرانیەکان سود بە ئابوری عێراق دەگەیەنێت، بەڵام ڕەنگە ئەمە تاکە بوارێک بێت کە عێراق سود لە ئێران وەرگرێت تێیدا.\nدراوی ئێرانی (تومان) لەناو بازاڕی ئاڵووێری دراوی عێراقدا توانیویەتی لەئاستی دووەمی ئاڵوگۆڕدابێت، ڕاستەوخۆ لەدوای دۆلاری ئەمریکیەوە دێت. لە پارێزگای بەسرەی باشوری عێراق تومان لە مامەڵەی کڕین و فرۆشتندا بەکاردێت، واتا بەسرە تاکە ناوچەیەکی جیهانە کە لەدەرەوەی سنورەکانی ئێرانەوە تومانی تێدا بەکاربهێنرێت. سەرباری ئەوەی زۆرینەی جار بەزربونەوەی بەهای دۆلاری بەرامبەر بەدیناری عێراقی پەیوەندی بەوەوە هەیە بەشێکی ئەم پارەیە دەچێتە وڵاتی ئێرانەوە، ئەمەش هاوکاری ئێران دەکات بۆ پەیداکردنی دۆلاری ئەمریکی بۆ بازاڕەکانی.\nلە ساڵانی ڕابردودا، هەندێک جار حکومەتی تاران پێشنیاری پێدانی قەرزی بۆ بەغداد کرد بەڵام ئەو قەرزانە مەرجدار بوو ئەویش بەمەبەستی نۆژەنکردنەوە و دروستکردنی پڕۆژەی ژێرخانی ئابوری ئەو شارانەی کە بەلای دانیشتوانی شیعە مەزهەبەوە پیرۆزە وەک شارەکانی نەجەف و کەربەلا.\nئابوری ئێران لە ئێستادا لە ئاستێکی زۆر مەترسیداردایە، خۆپیشاندانەکانی ئەم دواییەی ئێران بەخۆی خراپی بارودۆخی ئەو وڵاتەوە بوو. تاکە ئەڵتەرناتیف بۆ تاران عێراقە، چونکە جگەلەوەی بازاڕێکە بۆ کاڵاکانی، هەر لەم بازاڕەدا ئەو پێداویستیانەی کە هەیەتی و لە بازاڕەکانی جیهانەوە ناتوانێت بەدەستی بهێنێت، ئەوا لە عێراقدا دەتوانێت بەدەستی بهێنت.\nلە مانگی کانونی یەکەمی ساڵی ٢٠٠٦ دا ئێران لەگەڵ حکومەتی عێراقیدا ڕێکەوتنامەیەکی ئیمزاکرد بەمەبەستی پێدانی بڕی یەک ملیار دۆلار بە عێراق بەڵام بەو مەرجەی بەشێکی زۆری ئەو بڕە پارەیە بەکاربهێنێت بۆ چەند کەرتێکی ئابوری دیاریکراو، هەروەها بەشێکیشی تایبەت بێت بە ڕاهێنانی کارمەندە عێراقیەکان بەو مەرجەی لە وڵاتی ئێران ئەو کارمەندانە خولی ڕاهێنان ببینن. مەبەستی ئێران لەم جۆرە قەرزانەدا سوندمەندبونیەتی لەو بڕە قەرزەی کە دەیدات بە عێراق و پارەکە لە وڵاتەکەی خۆیدا و بۆ مەبەستی خۆی بەکاربهێنێت. ڕەنگە بە دیوێکی دیکەدا ئێران مەبەستی بێت بە ناڕاستەوخۆ قەرەبووی زیانەکانی جەنگی هەشت ساڵەی بکاتەوە لەگەڵ عێراقدا، مەبەستی ئەم جۆرە قەرزانە ئەوەیە کە ئەو پارە ڕاستەوخۆ بگەڕێتەوە بۆ بازاڕەکانی ئێران، سەرباری سودی قەرزەکە و بڕی قەرزەکەش.\nلەبواری بازرگانیدا ئاستی هەیمەنەی ئێران لە ئاستێکی تەواو بەرزدایە، چونکە لە ئێستادا عێراق وەک بازاڕێکی لەبار و گونجاو لەدەست ئێراندایە، گەر سەیرێکی کاڵاکانی ناو بازاڕە عێراقیەکان بکەین بەسانایی لەوە تێدەگەین کە زۆرینەی شمەک و کاڵا و پێداویستیەکان ئێرانین. هەندێک لەڕاپۆرتەکان باس لەوە دەکەن کە بەڕێژەی ٨٠% بەرهەمی سپیەمەنی و خۆراک و چیمەنتۆی بازاڕی عێراقی بەرهەمی وڵاتی ئێرانە، جگە لە گەنم و موشتەقاتی نەوت و سوتەمەنی و گاز کە لەهەمان وڵاتەوە هاوردە دەکرێت.\nهەیمەنەی ئابوری ئێران لە کەرتی پیشەسازی و کشتوکاڵیدا لە ئاستێکی مەترسیداردایە، زۆرینەی جار لەسەر حسابی وێران کردن و داڕوخانی هەمان کەرتی ئابوریە لە عێراقدا. بەڵام ئەم خوێندنەوە ئابوریانە ڕەنگ نیە کاریگەریەکی لەسەر ئەو پەیوەندیە مەزهەبیەی نێوان عێراق و ئێران هەبێت.\nلە ئێستادا ئەگەری ئەوە هەیە کە هەیمەنەی ئابوری ئێران لە عێراقدا گەورەتربێت، چونکە دوای جەنگی داعش و وێرانبونی چەند شارێکی عێراق، نۆژەنکردنەوە و دوبارە بیناکردنەوەی ئەو شارانە پێویستی بە کەرەستەی بیناسازی و پێداویستی دیکە هەیە، بواردەڕەخسێنێت بۆ کۆمپانیا ئێرانیەکان بۆ ئەوەی لە عێراقدا کاربکەن. ئەمەش فرسەتێکی دیکەیە کە دەکەوێتە بەردەست ئێران بۆئەوەی کاڵا هەمەچەشنەکانی لە بازاڕی عێراقدا ساغ بکاتەوە.\n1. د. ممدوح بریک محمد الجازی، النفوز الإیرانی فی المنگقە العربیە، اڵاکادیمیون للنشر و التوزیع، أردن، الگبعە اڵاولی، ٢٠١٤\n2. دانیل بلیتکا، النفوژ الإیرانی فی بلاد الشام و مصر و العراق و أفغانستان، معهد أمریكان انتربرایز و معهد دراسە الخرب، الترجمە مركز الكشاف للمتابعە و الدراسات الاستراتیجیە، مایس 2013.\n3. أیە حسین علی، النفوژ الإیرانی فی العراق .. مۆشره إلی إرتفاع رغم رفچ الشباب العراقی، ٢٠١٧، موقع الاکترونی https://kitabat.com\n4. أسامە الصیاد، كیف تحكم إیران الدولە العراقیە منژ الغزو اڵامریكی؟، ٢٠٠٨، http://www.noonpost.org\n5. علی حسین باكیر، النفوژ الإیرانی فی العراق: گبیعته و دوره و أهدافه، ٢٠٠٨، http://www.alrased.net\n6. وحدە الدراسات العراقیە، النفوژ الإیرانی فی العراق وێ‌لیە مواجهته، ٢٠١٥, http://rawabetcenter.com


مەترسی داڕوخانی بەرهەمهێنانی نەوتی هەرێم دەدرێت – تۆڕی میدیایی خەڵک\n2020/03/31 - 1:00 PM\nبەهۆی دابەزینی نرخی نەوت، بەرهەمهێنانی نەوت لە هەرێم لە مەترسیدایە.\nگۆڤاری ئاپ ستریم كە پرسەكانی نەوت و گاز لێكدەداتەوە لە دوا ڕاپۆرتیدا بڵاویكردەوە، مەترسی لە دوا گۆڕانكارییەكانی بازاڕی نەوتی جیهانی دەدات و ئاشكراشیدەكات، دابەزینی نرخی نەوت پیشەسازی نەوتی لە هەرێمی كوردستان بەرو هەڵدێر بردووە.\nئاشكراشیكرد، بەشێوەیەكی كەموێنە نرخی نەوت لە بازاڕە جیهانییەكاندا دابەزیوە، بەشێوەیەك نرخی نەوت بۆ هەر بەرمیلێك گەیشتووەتە 20 دۆلار.\nهەرێمی كوردستان لە ساڵی 2014وە بەشێوەیەكی سەربەخۆ نەوتی خۆی دەفرۆشێت، بەڵام بەهۆی بڵاوبوونەوەی ڤایرۆسی كۆرۆنا لە جیهان، هەرێمی كوردستانیش لە بواری سەرچاوە داراییەكاندا تووشی قەیران بووە، بەشێوەیەك، لانیكەم سێ كۆمپانیای گەورەی بیانی كە لە كەرتی نەوتی خاوی هەرێمی كوردستان چالاكن ڕایانگەیاندووە، بەهۆی كۆرۆناوە هاتوچۆی كارمەندەكانیان بۆ ژمارەیەك لە كێڵگە نەوتیەكانی هەرێمی كوردستان بەتەواوی ڕاگرتووە.\nگۆڤارەكە هۆشداری ئەوە دەدات، كۆمپانیا بیانییەكانی نەوت لە هەرێمی كوردستان ئێستا هیچ قازانجێك لە مانەوەیان ناكەن و تەنها هەوڵی نەڕووخانی خۆیان دەدەن و هۆشداری ئەوەش دەدات، ئابووری هەرێمی كوردستان كاریگەریی نەرێنی لەم ڕووداوانە دەبینێت.\nشاندەكەی هەرێم بەرەو بەغدا بەڕێكەوت\nلەگەڵ وەزیری نەوت كۆبووەوە\nگرنگترین دۆسێكانی شاندەكەی هەرێم لە بەغدا


سەربازانی فەڕەنسی چۆنێتی هاویشتنی تۆپ فێری هاوتا عێراقیەکانیان دەکەن لە شاری قائیمی سەر سنوور لە پارێزگای ئەنبار. [خاوەندارێتی وێنە: وەزارەتی بەرگری عێراق]\nفەرەنسای ئەندامی هاوپەیمانێتی نێودەوڵەتی شانبەشانی عێراق وەستاوە لەشەڕی دژی رێکخراوی "دەوڵەتی ئیسلامی" (داعش)دا و بەردەوامە لە پێدانی مەشق و پشتیوانی بۆ بەهێزکردنی تواناکانی جەنگ بۆ هێزەکانی عێراق.\nلەوکاتەوەی گروپە توندڕەوەکە لەو ناوچانەی عێراق دەرکران کە پێشتر کۆنترۆڵیان کردبوو، فەرەنسا پاڵپشتی هێزەکانی عێراقی کردووە لە هەوڵەکانیدا بۆکردنە ئامانجی پاشماوەی شەڕکەرانی داعش و بەهێزکردنی ئاسایشی سەرسنوور.\nهەروەها هێزە سەربازیەکانی فەرەنسا یارمەتی هێزەکانی عێراقیان داوە لە راوەدونانی شانە نوستووەکانی داعشدا و دۆزینەوەی جموجۆڵی داعش لەسەرانسەری سنووری سوریا، بەرپرسانی عێراقی بە دیارونایان وت.\nوتەبێژی فەرماندەیی ئۆپەراسیۆنە هاوبەشەکان، عەمید یەحیا رەسوڵ، وتی: "بەشداری فەرەنسا گەورە و کاریگەر بووە و به‌رده‌وامیش ده‌بێت."\nهێزەکانی فەرەنسا مەشقیان بە هاوتا عێراقیەکانیان کردووە بۆ بەرزکردنەوەی تواناکانی جەنگ. [خاوەندارێتی وێنە: وەزارەتی بەرگری عێراق]\nرەسوڵ بە ئاماژەدان بە بەردەوامی پشتیوانیی فەرەنسا لە مەشقی سەربازیدا، بە دیارونای وت: "ئەوان یارمەتی ئێمەیان دا گروپە تیرۆریستیەکە تێکبشکێنین بە کردنەئامانجی حەشارگە و کۆبوونەوەکانیان و ئەنجامدانی هێرشی ئاسمانی بۆسەر هێڵی ناردنی هاوکاری و سەرچاوەی داراییان."\nرەسوڵ وتی: "فەرەنسا بەردەوامە له ... بنیاتنانی توانای سەربازانمان و زیادكردنی توانای شه‌ڕیان لەگەڵ بەهێزکردنی هەموو دەزگا سەربازیەکانمان، بەتایبەتی فیرقە تۆپهاوێژەکان."\nهه‌روه‌ها وتی: "دوای بەدەستهێنانی سەرکەوتن بەسەر تیرۆریزمدا ئێستا دەچینە قۆناغێکی نوێوە کە په‌ره‌پێدانی هێزەکانمان بەشێکە لەوە. ئێمە دەمانەوێت توانای شەڕکەرانمان پێشبخەین لەڕووی توانای جەستەیی و گەشەکردنی تواناکانیانه‌وه بۆ بەکارهێنانی دوایین سیستمی چەك و سەربازی."\nبەهێزکردنی هاوبەشیی سەربازی\nرەسوڵ وتی عێراق پابەندە بە بەهێزکردنی هاوبەشیی سەربازییه‌وه لەگەڵ فەرەنسا.\nوتیشی: "ئێمە ئاستێکی باشی هەماهەنگیی هەواڵگیریمان هەیە کە لە سەرەتای شەڕی ئازادکردنه‌وه بەردەوامە." ئاماژەشی دا بەوەی هەردوو وڵاتەکە پێکەوە كاریانکردووە بۆ کۆکردنەوە و ئاڵوگۆڕکردنی هەواڵگری دژی تیرۆریزم.\nوتی: "لەئەنجامدا توانیومان گورزی کوشندە لەچەند پێگەیەکی تیرۆرستان بدەین."\nشارەزای بواری ئەمنی، سەعید جەیاشی، بە دیارونای وت: "عێراق چالاکانە لە ئاستێکی باڵادا بەشدارە لە هەماهەنگی لەگەڵ هاوپەیمانی نێودەوڵەتی، لەنێویاندا فەرەنسا، بەپشتبەستن بە هێزی هەواڵگری کە لەنێوان هەردوولادا ئاڵوگۆڕکراوە."\nوتیشی ئەوە وایکردووە بچێتە ناو نهێنیترین تۆڕی داعشه‌وه و سەرکردایەتییه چالاکه‌كه‌ی لە سوریا بکاتە ئامانج کە مەترسی دەخاتەسەر عێراق.\nجەیاشی جەختی لە گرنگی پەیوەندیی عێراق لەگەڵ فەرەنسا کردەوە و ئاماژەی دا بەوەی "هەر هەماهەنگییەکی بەهێز لەبەرژەوەندی هەردوو وڵاتەکەدا دەبێت".\nوتیشی فەرەنسا دوودڵ نەبووە لە دابینکردنی هاوکاری بۆ عێراق لە رۆژی یەکەمی شەڕی داعشەوە، ئاماژەشیدا بەوەی فرۆکە جەنگیەکانی فەرەنسا پێگەکانی داعشیان کردۆتە ئامانج و فیرقەی تۆپهاوێژی فەرەنساش لە بەرەکانی شەڕدا بوو لەچەند شەڕێکدا، لەنێویاندا شەڕە سیمبۆڵییه‌كه‌ی رزگاركردنی موسڵ لەداعش.\nهه‌روه‌ها وتی: "هاوكاریی فەرەنسا لەوێدا کۆتایی نەهات بەڵام بەردەوامبوو، تەنانەت دوای تەواوبوونی شەڕیش کە راوێژکارانی فەرەنسا مەشق بە سەربازانی ئێمە دەکەن و یارمەتییان دەدەن بۆ بنیاتنانی سوپایەکی بەئەزمون کە بتوانێت ئامانجی مەترسیدار و ئاڵۆز بەجێبگەیەنێت."\nتێکشکاندنی ژێرخانی داعش\nخالید عەبدولئیللا کە وانه‌ی زانستی سیاسەت لە زانکۆی بەغدا دەڵێتەوە، بە دیارونای وت هەوڵەکانی عێراق و هاوپەیمانان "کاریگەر بوون لە تێکشکاندنی ژێرخانی داعش و سەرچاوەکانی دەسەڵاتیدا".\nعەبدولئیللا بە دیارونای وت: "هاتنەناوەوەی فەرەنسا زۆر گرنگ بوو لە راگرتنی فراوانبوونی تیرۆریزمدا و یارمەتیی سوپای عێراقی دا كه کۆنترۆڵ بگرێتەوە دەست و دەستبکات بە هێرش لەگەڵ گرتنەوەی هەموو ناوچەکان لە داعش."\nوتیشی عێراق زۆر سوپاگوزاره بەو پابەندییه‌ی كه فەرەنسا و وڵاتە هاوپەیمانەکانی تر دەریانبڕیوە و رێز لەو یارمەتیە دەگرێت کە هاوپەیمانەکانی پێشکەشیان کردووە.\nعەبدولئیللا وتی: "ئێمە له زۆر دواتریش ده‌ڕوانین سەبارەت بە کارکردنمان لەگەڵ فەرەنسا و هاوبەشە نێودەوڵەتیەکان."\nوتیشی: "دەمانەوێت ئەوان یارمەتیمان بدەن لە بنیاتنانەوەی شارەکانماندا کە لەلایەن تیرۆرستانەوە تێكدران و دەمانەوێت سوود لە ئەزمون و راوێژی ئەوان وەربگرین بۆ لەناوبردنی کاریگەریەکانی شه‌ڕ."\nهه‌روه‌ها وتی چەند کۆپانیایەکی فەرەنسی ئێستا دەیانەوێت وەك وەبەرهێنەر بێنە ناو بازاڕی عێراق و بەشداربن لە بنیاتنانەوە و چاککردنەوە و ئاماژەشی دا بەوەی "هیوادارین بەشدارییان لە بنیاتنانەوە بەهەمان ئاستی پشتیوانی سەربازی بێت".\nزه‌وی بده‌ن به شه‌هیدان.\nلە یەکەم سەردانیدا بۆ بەغدا، ماکرۆن پشتیوانیدەکات له سەروەریی عێراق\nسەرۆکی فەرەنسا پشتیوانی بەردەوامی خۆی راگەیاند لە شەڕی دژ به داعش و داوای زیادکردنی هەوڵەکانی کرد بۆ پتەوکردنی سەروەریی تەواوی عێراق لەنێو بارگرژییە ناوچەییەکاندا.


کرێملن: پوتن و بەڕێوبەری دەزگای هەواڵگری ناوەندی ئەمەریکا تاوتوێی ململانێکانی ناوچەکەیان کردووە\nکرێملن دەڵێت سەرۆکی ڕوسیا ڤلادیمێر پوتن و بەڕێوبەری دەزگای هەواڵگری ناوەندی ئەمەریکا تاوتویی ململانێکانی ناوچەکەیان کردووە، ئەمەش لەمیانەی سەردانە دەگمەنەکەی هەفتەی ڕابردووی بەڕێوبەری دەزگا هەواڵگرییەکەی ئەمەریکادا بۆ مۆسکۆ.\nباڵیۆزخانەی ئەمەریکا لە مۆسکۆ وتی لەسەر داوای سەرۆکی ئەمەریکا جۆو بایدن، بەڕێوبەری دەزگای هەواڵگری ناوەندی ئەمەریکا ویلیام بێرنس بۆ ماوەی دوو ڕۆژ لە ڕوسیا بووە، مەبەست لە سەردانەکەش ئەنجامدانی کۆبوونەوە بوو لەگەڵ بەرپرسانی باڵای ڕوسیادا.\nهەفتەی ڕابردوو تۆڕی هەواڵی سی ئین ئێن وتی بێرنس ڕەوانەی مۆسکۆ کراوە تاوەکو هۆشداری بداتە کرێملن لەسەر ئەو هەواڵانەی کە گوایە ڕوسیا هێزەکانی لە نزیک سنووری ئۆکرانیا زیاد کردووە. وتیشی دوای کۆبوونەوەکانی لە مۆسکۆ، لەڕێی پەیوەندییەکی تەلەفونیەوە قسەی لەگەڵ سەرۆکی ئۆکرانیا ڤۆلۆدیمێر زیلێنسکیدا کردووە.\nوتەبێژی کرێملن وتی پوتن و بێرنس تاوتوێی پەیوەندییە دوو قۆڵییەکانی نێوان ئەمەریکا و ڕوسیایان کردووە، هەروەها تاوتوێی " ململانێکانی ناوچەکە " و قەیرانە دیبلۆماتیەکەی نێوان دوو وڵاتەکەیان کردووە. بەڵام هیچ وردەکارییەکی دیکەی نەدا.\nبێرنس کە پێشتر لە ساڵی 2005 - 2008 باڵیۆزی ئەمەریکا بووە لە ڕوسیا، لەنێوەندی زیادبوونی گرژییەکانی نێوان دوو وڵاتەکەدا سەردانی مۆسکۆی کردووە.


پرسیار لە شیعری ئەمڕۆ – كولتور مه‌گه‌زین\nشێركۆ بێكەس شاعیری هەرە بێكەسترین گەلی دونیا\n05/08/2015 2 min read0\nسلاڤۆ ژیژەک بۆ تورکە گەنجەکان: وەک خۆت کوردت خۆش بووێت !\n24/10/2015 10 min read0\nچەند کۆتەڵێکی جەنازەیی\n30/06/2022 3 min read0\nقۆناغەکانی هێرشبردن لە یاری تۆپی پێدا\n13/05/2016 10 min read1\nپرسیار لە شیعری ئەمڕۆ\n20/03/2022 7 min read15\n117 جار خوێنراوه‌ته‌وه\nپێشەوا کاکەیی – لە نەمرەڕێ دا\nپرسیار لە شیعری ئەمڕۆ*\nبیرکردنەوە لە شیعری ئەمڕۆ، ئاڵۆزە. کاتێک ده‌ڵێین شیعری نوێسازیمان هەیە، ئایا سیستەم و کۆمەڵگە نوێسازە؟ یان نوێسازيی وەرگرتووە و ناتوانێت لەناو خۆیدا ئەزموونی بکات، بەڵکوو لاسایيی دەکاتەوە. کاتێک ده‌ڵێین شیعری ئەمڕۆ، پەتییە و چەقی بەستووە، ئەدی ئەو هەموو گۆڕانکارییە لە شیعردا دەيبینین چییە؟ لێرەدا وەک سیستەمی هەڵبژاردن ناتوانین ڕەش و سپیی نەریت و نوێسازی لە شیعری ئەمڕۆدا یەکلایی بکەینەوە، بەڵکوو دەبێت قۆناغەکانی جیا بکەینەوە، (کە پێشتر لێى دواوم.) کۆمەڵێک ئاڵۆزی و گۆڕانکاريی لە خۆ گرتووە کە دەتوانین ڕووبەڕووی جیهانی بکەینەوە. لە ڕواڵەتدا بێت یان له ناوەرۆکدا، دەیخەینە ناو زمانەوە و لەوێشەوە شیعر بەرەو ئاڕاستەی خۆی دەڕوات. ئەو ساردوسڕییەی وەک کوێستان و گەرمێنی لێ هاتووە، پێوەنديی بە زەینگەراییەوە هەیە و کات دەری دەخات. شیعری کۆن و نوێ و نوێترسازی و زۆری تر دەنووسرێت، سەردەمەکە بکەینە یەک سەردەم؟ نەخێر، ئەوەی ئەمڕۆ شاعیران دەینووسن، لە کێڵگەی شیعریدا، سەردەمی پچڕپچڕ و دابڕگەیە.\nلێرەدا قسە لەسەر شیعری نەوەی نوێی کوردی نییە بە تەنیا، بەڵکوو بە شێوەیەکی گشتی قسە لەسەر شیعری نەوەی نوێیە لە جیهاندا، ئەو نەوەیەی کە لە جیهاندا هەیە و دەیەوێت لە شیعردا جیهانبینيی خۆی و جیهانيێتیی دنیای نوێسازی دەر بخات. بیریشمان نەچێت لە سێ کێڵگەی گەورەی شیعری جیهانیدا دەنووسین، ئەویش: (شیعری خۆرهەڵاتی و شیعری خۆراوا و شیعری ئەمه‌ریکایی و شیعری ئەفریقايییە) کە شیعری خۆرهەڵات، ئەویش خۆرهەڵاتی نزیک و دووری هەیە. شیعری ئەمه‌ریکایيیش مەبەست لە هەردوو کیشوەری ئەمه‌ریکای باشوور و باکوورە. دواجار، شیعر لە هەموو جیهاندا نابێتە یەک جیهانی شیعر، بەڵکوو هەرشیعرێک لە ناوەوەی خۆیدا بە دوای جیهانێکی تردا دەگەڕێت تا لەو قۆناغە شیعرییانە بێتە دەرەوە. کە ئەم قۆناغە شیعرییە و ئەو ڕێبازە شیعرییانە لە ناو کێڵگە شیعرییەکەی خۆرهەڵات و خۆراوا و ئەفریقادا، دێراوێکی شیعریيه و شیعر تێیدا ئەو ئاوەیە کە بە زمان دەیەوێت تێراوی بکات.\nکاتێک قسە لەسەر شیعری کینیایی دەکەین، قسە لەباره‌ى یەکكولتووری، یەکزمانی، یەکزەینييه‌وه ناکەین، بەڵکوو قسە لەباره‌ى فرەکولتووری، فرەزمانی، فرەزەینييه‌وه لە سەردەمێکدا دەکەین، بەڵام بە مێژووی جیاوازەوە لەناو کێڵگەی شیعری ئەفریقايیدا. هەڵبەت کێڵگەی شیعری ئەفریقايی بە جياواز لە کێڵگەی شیعری خۆرهەڵات و خۆراوا و ئەمه‌ریکایی وێنا دەکەم. یانی دەتوانین بۆ ڕیشەکانی نەریتی و نوێسازی لە شیعریاندا بگەڕێین کە سەر بە چ کێڵگەیەکی شیعرین. کاتێک قسە لەباره‌ى شیعری کینیایيه‌وه دەکەین، زەین لەناو زمانی شیعردا لە دایک دەبێت. ئایا شیعری گەلانی (ماسایی، کیسواهیلی، گیکویوویی، وایێمبوویی و…) هەمان کولتوور لەناو زمانی شیعریدا نییە، بەڵام زەینێک هەیە لە دەرەوەی شیعر ئەوانەی شارەزای فرەکولتووريی کینیایی بن، تێدەگەن هێڵێکی گشتی هەیە کە لە کێڵگەی شیعری کینیاییدا هەیە، ئەویش ئەوەیە جگە لە ڕیشە نەریتخوازییەکەی، نوێسازی تێیدا گەشە دەکات. کاتێک قسە له‌باره‌ى شیعری ئەو نەوەیەی باشووره‌وه دەکەین، قسە لەسەر یەک سەردەم ناکەین، بەڵام لە سەردەمێکدا دەپەیڤین! یانی شارێکی وەکوو سلێمانی، لە گەڕەکێکدا ئەگەر دوو شاعیری تێدا بێت، یەکێک شیعری کەتواریمان بۆ بەرهەم دەهێنێت و یەکێکیش هێشتا لە سەردەمی مەحویدا گیرساوەتەوه. دەکەوێتە سەر زەینی شاعیر بە کام قۆناغە دەیەوێت شیعرمان پێشکێش بکات.\nسەردەمی شیعری ئەمڕۆ لەچاو سەردەمەکانی پێشووتريدا خێرا دەڕوات، خوێنەری هاوچەرخ خۆی درک بەوە دەکات کە لە سەدەیەکدا هیچ گۆڕانکارییەکی شیعری له لا درووست نەبووبێت، بەڵام لەو سەدەیەی کە تێیدایە، فریای ئەو هەموو گۆڕانکارییانە نەکەوێت تا کات بۆی دەر بخات. لەگەڵ ئەوەشدا، زمانی ناو شیعر تا دەچێتە دەرەوەی زمانی خۆی و لەگەڵ زمانی دەرەوەی شیعردا خۆی دەگونجێنێت، کاتی دەوێت، چونكه کە زمانی ناو شیعر و زمانی دەرەوە یەک بوون، ئاستەنگ لە باری شێوە و ناوەرۆک و واتاوه درووست دەکات، ئەو کاته گەشەی زمانی گەشەیەکە بە گۆڕانی کۆمەڵگە، نەک گەشەیەک بێت کۆمەڵگە ئاڕاستە بکات و بکەوێتە پێش زمانی خەڵکەوە. بە واتایەکی تر، شیعر لەناو زماندا بۆ هێنانەوەی زمان دەجەنگێت، چونکی لە ناوه‌وه‌ى شیعردا تێکچڕژانێکی زۆر ڕووی داوە و دەبێت پاکی بکاتەوە.\nئەگەر سەیری شیعری کۆن بکەین، هەوڵ دەدات بەرگ بە به‌ر زمان و مانادا بکات. لە شیعری نوێدا، زمان سەرقاڵی داتاشین و خەیاڵکردنی زمانە، نایەوێت هەمان زمان بەرهەم بهێنێتەوە، چونکى كارى شیعر لە لایەکی ترەوە، بەرهەمهێنانەوەی زمانە. لێرەدا شاعیر و خوێنەر چۆن لەو پێوەندییە زمانییە دەڕوانن، بۆیە خوێنەری هاوچەرخیش دەبێت پێشوەختە بە خوێندنەوەیەکی سەردەمییانە لە زمانی شیعری نوێ بڕوانێت. ناکرێت بە زمانی شیعری ئەمڕۆ، لە شیعری (نالی، گۆتە، مەولەوی، شێکسپیر و…) بڕوانین و هەمان زمانی ئەمڕۆ بەرجەستە بکەین، تا نەچینە پەراوێزەوە! کاتێک باس لە شیعری نوێ دەکەین، باس لەو شیعرە ڕووتە ناکەین کە تەنیا دیمەن دەگوازێتەوە بێ ئاماژەکانی زمان لەناویدا، بۆیە شیعری ئەمڕۆ هاوکێشەی زۆرە و ناتوانین بە یاساکانی شیعری کۆن خوێندنەوەی بۆ بکەین. لەبەر ئەوە شیعر دنیايه‌کی نوێی لەگەڵ خۆیدا هەڵگرتووە کە پچڕپچڕ و دابڕان و چوونەوەناو شتەکانی لە ڕێی زمانەوە هەیە. شیعری کۆن توانی ئەو ململانێیەی نییە، بەڵام لە شیعری نوێدا ئەو توانه‌ی دەرخستووە، یان لە شیعری نوێترسازیدا، ململانێ سەختەکەی زمان و ئاماژەکان و هێڵەکانی دەر دەخات. شیعری نوێ، دەگەڕێتەوە بۆ ئەزموونە لەدەستچووەکان و دیسانەوە لە خۆیاندا نوێى دەکاتەوە.\nلەباره‌ى ڕەش و سپییه‌وه داوەری ناکەم، بەرپرسیاری هەر ئەوەیە کە تۆ بزانیت شیعرت لە کوێی جیهاندا نیشتەجێ دەکەیت، چۆن ماڵێک لە زماندا دەسازێنیت کە شیعر ڕاڤەی ئەو زمانە بکات؟ دەبێت کۆمەڵێک شت بخەینە بەر باس، هەر لە شوێنی نیشتەجێبوونی شیعر لە دنیای ئەمڕۆدا کە لە کوێدا پێویستە نیشتەجێ بێتەوە، تا جیهان لە خۆیدا نوێ بکاتەوە. کاتێک شیعر لە جیهانی نوێدا نیشتەجێ دەبێت، دەبێت زمان و شێوە و وێنە و ناوەرۆکیش لە زەینی ئێمەدا نیشتەجێ بکات. ئاڵوگۆڕی ئەزموونەکان بزانێت و چەمکی ئاسۆ بهێنێتە ئامادەییەوە. ململانێی نوێی زانست و فەلسەفە و زمان بهێنێتە کایەوە و جیهان لە شیعردا درک بکات و بیناسێت و بیناسین کە سەر بەو جیهانەیە کە ئەو دەینەخشێنێت.\nدەبێت بزانین لەمڕۆدا چیيت بۆ جیهانی نوێ پێیە، نەک چی لەمڕۆدا دەگێڕیتەوە. ئەمڕۆ چۆن لە پەنجەرەی شیعرەوە لە جیهان بڕوانین، ئاسۆکانی ژیان لەناو ماڵی شیعردا چییە. چۆن شیعر لە دنیای نوێدا، هەردوو دیاردەی دەروونناسی و کۆمەڵناسییانەی بۆ بکەین. ماڵسازی و خانووسازی کە چوونەتە دەرەوەی شیعر، چۆن بیهێنینەوە ناو شیعر؟ شیعر لە کوێی زماندا نیشتەجێیە؟ پرسگەلێکی زۆر و چەمکگەلێکی زۆر ڕژاونەتە ناو زمانەوە و چۆن شیعر بیانهێنێتە ناو ماڵی خۆیەوە و شیعر چی فڕێ بداتە ناو ماڵی ئەوانی دیکەوە… جیهان چۆن لە فرەکولتووریدا بەرهەم بهێنینەوە؟ ئاکامناسی و دێرینەناسی لە شیعردا بەر باس بدەین؟ لەگەڵ پێشکەوتندا چۆن بیر لە کێشەکانی دواکەوتن بکەینەوە؟ چۆن بەناو شیعرێکدا شۆڕ بینەوە و ورد بینەوە ناو ئەو کێڵگەیەی کە لە سۆفۆکلیسەوە تا ئێستا دەگێڕینەوە چى بەرهەم دەهێنینەوە و زۆر ڕەهەندی تر…\nئەو هەوڵانەی بۆ جیاکردنەوەی شیعر و ناشیعر دەدرێن، وامان لێ ده‌كه‌ن بگەڕێینەوە بۆ پردەکانی: (نووسەر، دەق، خوێنەر.) ئايا لە چ کەشێکدا ئەنجام دەدرێت، ئامادەیيی زەینی لە کوێدایە و ڕۆح لەگەڵ ئەو زەینەدا چۆن هەڵدەکات؟ بە واتایەکی تر، ئامادەیيی هۆش و هەستەکیمان هەبێت بۆ ناوەوەی دەق. دەق ڕاماوی شاعیرە تا خوێنەر بباتە تێڕامان و تێهزرینەوە یان دەق تێماوی شاعیرە و دەرگیری هەستەکانی بووە و خۆی لە شیعر خزاندووە؟ بۆ دەرکەوتنی شیعر و ناشیعر، پێویستمان بە نهێنییە شارەوەکانی دەق هەیە کە ئایا خودی خوێنەر ئازادییەکی بێسنووری هەیە یان نووسەر تا چەند ئازادانە لەگەڵ فيکردا دەستڕۆیشتوو بووە؟ واتە، لە کەشی ئازادی خوێنەر و نووسەردا، دەق خۆی دەر دەخات.\nهەربیردۆزێک بە پێی ویست و ڕێساکانی خۆی، خوێندنەوە بۆ دەق دەکات و خوێنەر و ڕەخنەگریش پەلکێشی ناو ئەو بیردۆزانە دەکات. شیعر زۆر جار دەچێتە دەرەوەی ئەم یاسایانەی کە بە بازنەی بیردۆزی دەورە دراون و خەفەی ئازادییەکەی دەکەن. یانی شیعر هەندێک جار پێش ئەو بیردۆزانە دەکەوێتەوە و پێشبینيی وەها دەکات کە دوای خۆی بیردۆزێک لە دایک دەبێت. بۆیە بۆ شیعرێک کە لە نوێدا سەر هەڵدەدات و جێی نابێتەوە، یان لە هەرقۆناغێکی شیعریدا سەر هەڵدەدات، بەڵام شیعرەکە لەو قۆناغەدا جێی نابێتەوە، هیچ بیردۆزێک ناتوانێت بیخاتە ژێر دەسەڵاتی خۆیەوە. ئەو کاته لەگەڵ لەدایکبوونی دەقێکی نوێدا، خوێندنەوەیەکی نوێ لە دایک دەبێت کە دواجار ئەو خوێندنەوەیە وردە وردە شێوەی خۆی وەردەگرێت. ناکرێت هەر بە پێوەرەکانی بیردۆز، شیعر و ناشیعر جودا بکەینەوە، کاتێک شیعرێک لە دایک دەبێت، سەر بە جیهانێکی ترە و جیهانێکی ترى لە خۆیدا هەڵگرتووە، (خوێنەر، ڕەخنەگر) بە هەمان یاسا، خوێندنەوە بەسەر ئەو دەقەدا بسەپێنێت. دەبێت ئازاديی نووسەر و ئازاديی خوێنەر هەمان ئازادی لە بەرچاو بگرن کە خودی دەق بە دوای ئازادییەکی تردا دەگەڕێت.\nئەوەی گرنگە ئەمڕۆ، شیعر لەو دۆخە ئایۆلۆژييه دەر بهێنین کە کەوتووەتە ناویەوە، گیرۆدە بووە بە ئایدۆلۆژیا و سیاسەت و ئایینەوە. شیعر بە جۆرێک لە جۆرەکان لەو چەقبەستووییە دەر بهێنین کە سەرمایەداری ڕۆڵی تێدا دەگێڕێت و خودی شیعریش بە ناڕاستەوخۆ، ناشیعرییەتی تێ کەوتووە. کاتێک قسە لەسەر شیعر دەکەین، هەموو لایەنەکانی دەخەینە ڕوو. کاتێک کە دەگوترێت شیعر جوانە، دەبێت ڕە‌هەندەکانی جوانیناسی بەر باس بدرێت. کاتێک دەگوترێت شیعر ناشیعرییەتی تێ کەوتووە، دەبێت بەر باس بدرێت. کاتێک دەڵێن بۆ بیر لە شیعر نەکەینەوە، ڕاستەوخۆ دەبێت بیر بکەینەوە کە ئایدۆلۆژیا و سیاسەت و ئایین نەیەنە ناو بیرکردنەوەی شیعرەوە، ئەوسا خودی شیعر لە ناشیعرییەت ڕزگاری دەبێت. دەکرێت ئەمڕۆ خوێندنەوەیەکی پێچەوانەش بۆ شیعر وەربگرین کە شیعرە و بە ناشیعر دەشکێتەوە، ئەویش ئەوەیە کە یەکێکی وەک (حەسەن نەسروڵلا، ئەبووبەکر بەغدادی، ترەمپ، ئەردۆگان و…) کە گوێ لە شیعر بگرن و بانگهێشتی شاعیرێکی ئازادیخواز بکەن تا شیعرێک بنووسێت بە تەواوی شیعر بێت و دوور بێت لە ناشیعر، ئەوا ئەو شیعرە لای ئەوان بە ناشیعرییەت دەشکێتەوە، چونكه دەزانن خزمەتى بە ئایدۆلۆژیا و سیاسەت و ئایین نەكردووه.\nلە کتێبی (بیری شیعر و خەیاڵی زمان)ـی پێشەوا کاکەیی


سابر قادری دەستبەسەرکرا و سیروان ڕەحیمی هێشتا لە ژێر لێکۆڵینەوە دایە | KHRN\nماڵ ده‌ستبه‌سه‌ركردنی هاوڵاتیان\tسابر قادری دەستبەسەرکرا و سیروان ڕەحیمی هێشتا لە ژێر لێکۆڵینەوە دایە\nسابر قادری دەستبەسەرکرا و سیروان ڕەحیمی هێشتا لە ژێر لێکۆڵینەوە دایە\nby KHRN 13 كانونی یه‌كه‌م 2019\nچالاکوانێکی مەدەنیی خەڵکی دێولان بەناوی “سابر قادری” ڕۆژی دووشەممە ١٨ی سەرماوەز / ١٢.٠٩ لەلایەن هێزە ئەمنییەکانەوە دەستبەسەرکراوە. هاوکات “سیروان ڕەحیمی” چالاکوانێکی مەدەنیی دیکەی خەڵکی دێولان پاش تێپەڕبوونی دوو مانگ لە دەستبەسەرکرانەکەی هێشتا لە ژێر لێکۆڵینەوەدایە.\nتۆڕی مافەکانی مرۆڤی کوردستان زانیویەتی کە سەرلەبەیانیی ڕۆژی دووشەممەی ئەم هەفتەیە هێزە ئەمنییەکان هەڵیانکوتاوەتە سەر ماڵی “سابر قادری” و پاش پشکنینی ماڵەکە ئەو چالاکوانە مەدەنییەیان دەستبەسەرکردووە و بردوویانە بۆ شوێنێکی نادیار.\nدەگوترێت ئەو چالاکوانە مەدەنییە کە هاوکات ئەندامی “کۆمەڵەی شەیدای سەوزی لەیلاخ”یشە پێشتر لە مانگی ڕەزبەری ١٣٩٣ / ٢٠١٤.١٠، لەمیانەی خۆپیشاندانەکانی خەڵکی رۆژهەڵاتی کوردستان بۆ پشتگیریکردنی بەرخۆدانی کۆبانێ دەستبەسەرکرابوو.\nهەروەها بەگوێرەی هەواڵێکی دیکە، “سیروان ڕەحیمی”، چالاکوانی مەدەنی و ئەندامی “ئەنجومەنی چیای سەوزی لەیلاخ” هێشتا لە دەستبەسەرگەی ئیدارەی ئیتلاعاتی سنە لە ژێر لێکۆڵینەوەدایە.\nئەو چالاکوانە مەدەنییە ڕۆژی ٦ی ڕەزبەر / ٠٩.٢٨ لەلایەن هێزە ئەمنییەکانەوە لە دێولان دەستبەسەرکرا و گوازرایەوە بۆ دەستبەسەرگەی ئیدارەی ئیتلاعاتی سنە. ناوبراو لەم ماوەیەدا تەنیا دوو جار ڕێگەی پێدراوە پەیوەندی تەلەفۆنی بە بنەماڵەکەیەوە بکات.\nسیروان ڕەحیمی پێشتر لە مانگی خەرمانانی ساڵی ١٣٩٦ / ٢٠١٧.٠٩ بۆ ماوەی ٦ مانگ دەستبەسەرکرابوو. ئەوسا، ناوەندە ئەمنییەکان “هاوکاریکردن لەگەڵ یەک لە حزبە کوردستانییەکان”یان وەک هۆکاری دەستبەسەرکرانی ئەم چالاکوانە مەدەنییە کوردە ڕاگەیاندبوو.\nدەستبەسەرکردنی چالاکوانانی ژینگەپارێزسابر قادریسیروان رەحیمیلێلاخ


پارێزگاری نوێی هەولێر سوێندی یاسایی خوارد - تۆڕی میدیایی خەڵک\nپارێزگاری نوێی هەولێر، لەبەردەم نێچیرڤان بارزانی، سەرۆكی هەرێمی كوردستان، سوێندی یاسایی خوارد.\nبەپێی راگەیێندراوێكی كە لەلایەن سەرۆكایەتیی هەرێمی كوردستانەوە بڵاوكرایەوە، پارێزگاری نوێی هەولێر، لەبەردەم نێچیرڤان بارزانی، سەرۆكی هەرێمی كوردستان، سوێندی یاسایی خوارد و لە ڕێوڕەسمەكەشدا ڕێبەری ئەحمەد وەزیری نتاوخۆ ئامادەبوو.\nهەر لە ڕاگەیەندراوەكەدا هاتووە”نێچیرڤان بارزانی، پیرۆزبایی لە پارێزگاری نوێی هەولێر كرد و هیوای سەركەوتنی بۆ خواست و ڕایگەیاند، ئەركی بەڕێز پارێزگاری هەولێر قورسە، بەتایبەتی لەم دۆخەدا كە كۆمەڵێك كێشە و قەیران رووبەڕووی هەرێمی كوردستان بوونەتەوە، پارێزگاری هەولێریش دەبێ پارێزگاری هەموو خەڵكی پارێزگای هەولێر بە هەموو پێكهاتەكانییەوە بێت و بە یەك چاو سەیری هەموو لایەنەكان بكات”.\nهەر لە لە رێوڕەسمەكەدا كە لە ڕاگەیەندراوەكەدا ئاماژەی پێكراوە” نێچیرڤان بارزانی یادی پارێزگاری پێشوو د. فرسەت سۆفی كردەوە كە بە نەخۆشیی كۆرۆنا كۆچی دواییكرد، پرسە و سەرەخۆشی لە هەموو ئەو خێزانانەش كرد كە بەهۆی ئەو نەخۆشییەوە، كەسوكاریان لەدەستداوە. هەروەها پارێزگاری شەهید فرەنسۆ هەریریشی بەبیرهێنایەوە كە ئەمڕۆ 18ی شوبات، یادی شەهیدبوونیەتی”.\n10 ئاب 2021 9.33 pm\nخەڵك وەزیری كارەبای هەرێم دەڵێت، لە دوو ساڵدا 21 هەزار سەرپێچی لابراون و جەختیش دەكاتەوە، هەر هاوبەشێكی كارەبا…


ئارمانجێن نەتەوەیێن پارتی دیموکراتی کوردستانێ - وارمیدیا\nئارمانجێن نەتەوەیێن پارتی دیموکراتی کوردستانێ\nمێژوویا به‌لاڤكرنێ: 2019/08/16 - 7:18 م\n۱ـ بهێزکرنا پەیوەندیێن برایانە و پشتەڤانی و هاریکاری کرن دگەل هەمی پارت و رێکخراوێن دیموکرات و ئاشتیخوازێن رەڤەندا کوردی دا ، هەتا ب رەنگەکێ ئاشتیانە ئارمانجێن نەتەوەیێن پێشچاڤێن نەتەوێ کورد بجێهـ بینن و کلتورێ دیالۆگ و لێبورینێ دناڤ مالا کوردی دا بلاڤبیتن و پەرەبرنە بەر توند و تیژیێ بهێتە حەرام کرن .\n۲ ـ هەولدان بۆ ب نێڤ دەولەتیکرنا سیاسەتا دۆزا کورد ل چارچۆڤێ رێکخراوێن نێڤ دەولەتی و هەرێمیاندا و بزوتنەوا رزگاریخوازا کورد سیفەتێ چاڤدێر دڤان رێکخراوان دا وەربگریت بو هندێ کو داکوکیێ ل مافێن نەتەوەیی و نیشتمانیێن رەوا بکەن .\n۳ ـ ڤەگەراندنا هەمی ناڤچەیێن ڤەقەتیایی بۆ سەر هەرێما کوردستانێ ب گوێرەی وان میکانیزمێن د ماددێ ۱٤۰ ێ دەستورێ عیراقێ دا هەی ، ب ڤێژی سنورێ هەرێمێ بهێته چەسپاندن .\n٤ ـ داکوکیکرن ل مافێ هەمی وان کوردێن ل ناڤچەیێن دیکەیێن عیراقێ دا ئاکنجی وەکی بەشەکێ نەڤەقەتیایی ل گەلێ کورد ، کار بهێتە کرن بۆ بۆ هندێ کو زێدەتر بهێزکرنو بەردەوامی دان ب پەیوەندیێن جڤاکی و کلتوری دگەل واندا .\nــ کورتیەكا دیروکا پارتی :\nپارتی دیموکراتی کوردستان ل سالا ۱۹٤٦ێ ل کومارا مهاباد دا بابێ روحیا نەتەوا کورد (مەلا مستەفا بارزانی) و همزە عەبدوللە ، میرحاج ئەحمەد ، نوری ئەحمەد ، مستەفا خۆشناو ، محمد محمود قودسی ، خیرواللە عبدولکەریم ، عیزت عبدولعەزیز ، پەیرەو و پروگرامێ پارتی دانا ، ژبو وێ مەبەستێ همزە عبداللە هناردە کوردستانا عیراقێ کو سێ راسپاردی ڤێ بوون :\n۱ـ دەستکاریا پەیرەو و پرۆگرامی نەهێتەکرن ئەوێ کو ل مهابادێ دارشتی .\n۲ـ پارتێن کوردستانی ب سەر حکومەتا ناوەندی دا نەچن هەتا خو جێگیر دکەن .\n۳ـ شێخ لەتیف و کاك زیادی بکەنە جێگرێن ئێکێ و دووێ .\nبریارا سێیێ بیە ئەگەرێ نارەزیبونێ و ئەڤ نەرازیبونە ژی بیە ئەگەرێ (ئینشقاق)ێ ، ژبەر هندێ ێالح حیدر و نافع یونس چوونە ناڤا شورەشێ ، همزە عبدوللاش دگەل پارتا رزگاری کومبون بریار ژی دا بهێنە ناڤ پارتی ، رزگاری و شورەش دەستپێکا ئابێ کونگرە بەست و هەر خوژی هەلوەشاندەڤە .\nل ۱٦ـ ۸ ـ ۱۹٤٦ێ ل بەغدا ب ئامادەبوونا ۷۰ ێ ئەنداما کونگرێ ئێکێ هاتە بەستن .\nوەزارەتا بەرگرییا تورکیا راگەهاند: ئەنقەرەیێ هێژ چ پێناسە بۆ پەیوەندییێن واشنتۆن و پەیەدێ نینە، لێ چاڤەرێی دوماهییا وانە.\nخولوسی ئاکار، وەزیرێ بەرگرییا تورکییا د سەرەدانا خوە بۆ رحایێ دا راگەهاند: تورکیا هێژ چ خواندن و پێناسە بۆ هەماهەنگی و هەڤکارییا هەڤپەیمانییا ئەمریکا و پارتییا یەکەتییا دیمۆکرات، پەیەدێ نینە، لێ ل بەندێ یە واشنتۆن وان پەیوەندییان ل نێزیک بدوماهی بینیت.\nدەربارەی رێککەفتنێن سوپایێ وەلاتێ خوە و ئەمریکا ل دۆر دەڤەرا ئارام یا رۆژئاڤایێ کوردستانێ ژی، ئاکاری راگەهاند: هەردو ئالی ل سەر هەماهەنگی و چاڤدێرییا ئاسمانی رێککەفتنیە و حەفتییا بهێت دێ ژوورا ئۆپەراسیۆنین هەڤپشک دەست ب کارێن خوە کەت.\nپشتی دەست گرتنا تاکرەویا دەستهەلاتێ ژ ئالیێ پارتا بەعس ڤە ل سالا (۱۹٦۸)ێ حکومەتا عیراقێ هەولا بێدەنگ کرنا شورەشا کوردی ددا و کەفتە گەنگەشەکرنێ دگەل پارتیێ دا کو راگەهاندنا رێکەفتناما ئازارا (۱۹۷۰)ێ لێ کەفتەوە . ژبەرکو پشتی دەمەکێ حکومەتا عیراقێ کەفتە سەر کوتکرنا شورەشا کوردان کو پارتی رێبەرایەتیا وێ دکر ، ل ئەنجامێ دا حکومەتا عیراقێ نەچار بی ملێ خوە بو شاهێ ئیرانێ سست بکەت ل هەمبەر وازلێ ئینانا شاهی ل پشتەڤانیکرنا کوردان کو ئەوژی ببیە ئەگەرێ هەرس ئینانا شورەشێ و پەنابرنا گەلەك ژ سەرکردێن پارتی بۆ دەرڤەی وەلاتی . پشتی وەغەرا داویا (مەلا مستەفایێ بارزانی) ل سالا (۱۹۷۹) ڤە کورێ بارزانیێ نەمر رێزدار (مسعوود بارزانی)رێبەری و سەروکایەتیا پارتی دیموکراتی کوردستانێ دکر . پارتی ل راپەرینا جەماوەری سالا (۱۹۹۱)ێ بەژداریا کری و پشتی ڤەکێشانا ئیداری و سەربازیا حکومەتا عیراقێ د هەمان سال دا پارتی ئێك بو ژ وان زلهێزان کو جلەوا رێڤەبرنا کاروبارێن کوردستانێ و عیراقێ ڤەگرتیە،سەر ملێن خوە . من نەڤێت زور درێژ بکەم دێ ل کونگرا ئێکێ یا پارتا دیمۆکراتا کوردستانێ بەرەڤ دوماهیك کونگرە هێم باس کەم کو کونگرا سێزدێ یە .. ــ کونگرا سێزدێ : ئەڤ کونگرە ل ۱۱ێ هەتا ۱۸ێ کانوونا ئێکێ یا سالا ۲۰۱۱ێ بی کو نێزیکێ (۱٥۰۰) ئەندامێن پارتی تێدا بەژدار بوون . ــ رێزدار (مسعوود بارزانی) بیە سەروکێ پارتا دیموکراتا کوردستانێ . ــ رێزدار (نێچیرڤان بارزانی) ژی بیە جێگرێ ئێکەمێ سەروکی . ــ هەلبژادن ژی بو مەکتەب سیاسی هاتە ئەنجام دان . ــ سەروکێن پارتا دیموکراتا کوردستانێ : ✪ رێزدار (مەلا مستەفا بارزانی) ل سالێن (۱۹٤٦ ــ ۱۹۷۹)ێ هەر ل دامەزراندنا پارتێ هەتا وەغەرا دویێ کری سەروکاتیا پارتا دیموکراتا کوردستانێ دکر ، هەر ل (کونگرا ئێکێ هەتا کونگرا نەهێ). ✪رێزدار (مسعوود بارزانی)ل سالا (۱۹۷۹ ــ هەتا نها ) هەر پشتی وەغەرا داویا بابێ روحیا نەتەوا کورد (بارزانی نەمر) هەتا نها سەروکایەتیا پارتا دیموکراتا کوردستانێ دکەت ، هەر ل (کونگرا نەهێ هەتا کونگرا سێزدێ) . ــ بەشک یا هاتیە وەرگرتن ژ مالپەرێ فەرمیێ (پارتی دیموکراتی کوردستان)ێ.


سەرۆك وەزیرانی ڕوسیا تووشی كۆرۆنا بوو – تۆڕی میدیایی خەڵک\n2020/04/30 - 8:18 PM\nمیخائیل میشوستین سەرۆك وەزیرانی ڕوسیا، توشبوونی بە ڤایرۆسی كۆرۆنای نوێ “COVID-19″، ڕادەگەیەنێت.\nلە میانی كۆبوونەوەیەكيدا كە لەڕێی ڤیدیۆ كۆنفرانسەوە لەگەڵ ڤلادیمێر پۆتین سەرۆكی ڕوسیادا سازیكرد، میشوستین ڕایگەیاند”ئەو پشكینە پزیشكییە تایبەتییەی بۆ ڤایرۆسی كۆرۆنا بۆی كراوە، بەرەنجامەكەی پۆزەتیڤ بووە”.\nبە وتەی سەرۆك وەزیرانی ڕوسیا”بەهۆی تووشبوونی بە نەخۆشییەكە، خۆی كەرەنتینە دەكات و دەخرێتە ژێر چاودێری تەندروستییەوە”.\nڤایرۆسی كۆرۆنا زۆربەی هەرەزۆری وڵاتانی جیهانی ناچاركرد سنورەكانیان دابخەن و گەشتە ئاسمانییەكانیان ڕابگرن و قەدەغەكردنی هاتووچۆ بسەپێنن و خوێندن لەگەڕبخەن و زۆرێك لە چالاكییەكان هەڵبوەشێننەوە و ڕێگە لە گردبوونەوەكان بگرن و مزگەوت و كڵێساكانيش دابخەن.\nتەندروستی جیهانی: تەوژمى دووەمى كۆرۆنا بەڕێوەیە


جەلال مەلەکشا قەڵەمێکی پڕ هاوار | واکاوی\nخانه/اخبار/جەلال مەلەکشا قەڵەمێکی پڕ هاوار\nشەماڵ ئیسماعیل پوورخرداد ۸, ۱۳۹۷\nپێش شۆڕشی گەلانی ئێران هەر ئەو کاتانەی کە بێ کتێبی چاپ کراو و بێ بەرهەمی به کتێب کراو دەبێته ئەندامی کانوونی نووسەرانی ئیران، نیشانه و هێمایه بۆ چالاکی و ئەکتیڤ بوونی جەلالی مەلەکشا. ئەو شاعیر و نووسەرەی که ئێستا یەکێک له قەڵەمه پڕ هاوارەکانی گەلی کورده. جەلالی مەلەکشا له دوو بواری شیعر و چیرۆکدا بەرهەمی هەیه، وەکوو بۆ خۆی دەڵێ ئەو کاتانەی توانیویەتی به وشەی سێحراوی و کورت و پرهەست مەبەستی خۆی دەرببڕێ چۆته هەواری شێعرەوه و کاتێکیش به بابەته دوور و درێژ و ئاو هەڵگرەکانەوه خەریک بووه، له چوار چێوەی چیرۆکدا خۆی دیتۆتەوه. ئەو پێی وایه بۆ نووسینێکی پتەو چیرۆک شیاوتره.\nمامۆستا جەلال بۆ ئەخلاق و دەردی خەڵک و ئازادی کۆمەڵگا دەنووسێ. شاعیرێکی ئازار دیتووه. هەمیشه ئازار بەشێک له ژیانی داگیر کردووه. تەنانەت ئەو کەسانەی که له نزیکیشەوه نەیناسن به بەرهه مەکانیدا پەی بەو ئازارانه دەبەن و هەستی دەکەن. جەلالی مەلەکشا شاعیری عەشق و مێهرەبانییه، قەلەمێکی عاشقه و هەرگیز بۆ نان و ناو هەڵنەسووڕاوه. ئەو دەڵێ مرۆڤەکان یان عاشقن یان بازرگان. بۆ خۆی ئاشقێکی بێ بەراتی ئاو و خاک و نیشتمانه. سەوداسەرێکی کەم وێنەیه؛ شەڵاڵی خوناوی سپێدەی ئەوین؛ رێبوار ئاستەنگە ڕێ و دەروێشی خانەقای خۆشەویستی. له نێو ئەو هەموو خوێن و شەڕ و نائارامی و بێ بەشی و خانەخەرابییەدا، له دووی ئاشتی وێڵە و ئاشتیخوازێکی لاشەڕه. هەر وەک خۆی دەڵێ لەم کۆتاییانەدا له فەلسەفەیەکی قوڵی ژیان ڕۆچووه و زۆرتر باس له مەرگ و ژیان دەکا. له شێعری هەتا لووتکه چەندی ماوەدا خۆی وەک سێزیف دێته بەرچاو و لە رەنجێکی ئەبەدی دەدوێ. ئەو رەنجەی که مرۆڤ بەردەوام بۆ به لووتکه گەییشتن به گیان کڕیویەتی.\nئەم شاعیر و نووسەرە مەزنە ماوەی سێزدە ساڵ ئەندامی نووسەرانی گۆڤاری سروە بووە و وەک ڕۆژنامەوانێکی لێزان خزمەتی بە فەرهەنگ و ڕۆشنبیری گەلەکەی کردووە. لە ماوەی ئەو ساڵانەدا لە گەڵ هاوکارانی لە سروەدا ، مامۆستای قوتابخانەیەک بوون کە سەدان لاوی کوردیان پێگەیاند و شۆڕشێکی فەرهەنگی بەرچاویان هێنا ئاراوە. ئەم خزمەتە هێندە بەرچاوە کە بۆ هەتاهەتایە ناوی جەلالی مەلەکشا بە بەرۆکی مێژووی ڕۆژنامەگەری کوردییەوە دەمێنێ.\nجەلالی مەلەکشا شاعیرێکی زۆر خوێندەواره و له زۆربەی ئەفسانه و ئوستوورەکان دەزانێ. زۆربەی ئەو زانستانه له شێعرەکانیدا ڕەنگی داوەتەوه. بەشیک له شێعرەکانیشی ئاوێنەی تراژدیای عەشقن . ئەو عەشقەی که شاعیر هەرگیز سڵی لێ نەکردووە . مامۆستا جەلال هەمیشە بۆ خزمەت و فەرهەنگی خۆی دەروەست و خاوەنی دڵێکی گەورە بووە . ئەم دڵه گەورەیه ئێستا به ئازار و دەردی نەخوشییەوه دەتلێتەوه و له داوێنی ئاویەری وەک خۆیدا دیسان چاوی له لووتکەیه و بەردەوام دەپرسێ تا لووتکه چەندی ماوه؟ خۆزگا زایەڵەی دەنگی پێی مەرگ، له داڵانی دلییەوه نەیەت و هەنگاو هەنگاو بگاته لووتکه.\nجلال ملکشاه جەلالی مەلەکشا شاعر شاعیر شعر شەماڵ شەماڵ ئیسماعیل‌پوور شێعر مامۆستا جەلال\nبۆ شاعێری گوڵ و پەپوولە و ئەستێرە، جەلال مەلەکشا…


چاودێر: بەرەی نوسرە 8 کەسی لە هێزی ئۆپـۆزسیۆنی میانڕەوی سوریا ڕفاندووە\nچاودێرێـک دەڵێت بەرەی نوسرەی سەر بە قاعیدە 8 چەکداری ئۆپـۆزسیۆنی میانڕەوی سوریای ڕفاندووە، لەوانەی لە بەرنامەیەکی ئەمەریکاییدا مەشق و ڕاهێنانیان پـێـکراوە بۆ شەڕی دژی داعش.\nکۆمەڵەی سوریا بۆ چاودێری مافەکانی مرۆڤ ڕۆژی پـێنجەشەممە گوتی شەوی ڕابردوو هێزەکانی بەرەی نوسرە عەقید نەدیم حەسەن فەرماندەی فیرقەی 30 لەگەڵ حەوت ئەندامی فیرقەکەیان ڕفاندووە کە یەکێـکیان فەرماندەیەکی دیکەیە بە ناوی فەڕحان جاسم.\nکۆمەڵەکە کە بنکەکەی لە بەریتانیایە و پەیوەندی بە تۆڕێـکی گەورەی چالاکوانان و چاودێر لە ناو سوریا هەیە، دەڵێت عەقید نەدیم و هاوەڵەکانی لەو کاتەدا ڕفێندرابوون کە لە کۆبوونەوەیەک لە شارۆچکەی ئیعزاز لە باکوری پارێزگای حەلەب لێبووبوونەوە و گەڕابوونەوە بەرەو بارەگاکەیان لە گوندی مالکیـیە.\nدەڵێن لە خاڵێـکی پشـکنینی نوسرە لە دووڕیانی سەجۆ لە نزیک ئیعزاز ڕفێندراون.\nڕامی عەبدولڕەحمان سەرۆکی کۆمەڵەکە بە ئاژانسی دەنگ‌وباسی فڕانس پـرێسی گوت کۆبوونەوەی ئەو گروپە لە ئیعزاز بە مەبەسـتی نەخشەدانان بووە بۆ ئەنجامدانی کردەوەیەکی لەشکری لە دژی داعش لە پارێزگای حەلەب. گوتیشی ئەو گروپە بەشێـکن لەو 54 کەسەی لە تورکیا مەشقیان پـێـکرا و نزیکەی دوو هەفتەیە گەڕاونەتەوە بۆ ناو سوریا.\nفیرقەی 30 لای خۆیەوە لە ڕێگەی تۆڕە کۆمەڵایەتیـیەکانەوە بەیانـنامەیەکی لەم بارەیەوە بڵاوکردەوە و تیایدا ڕفاندنەکەی شەرمەزارکرد. پاشان نووسیویەتی " داوا لە برایانمان لە بەرەی نوسرە دەکەین بە زووترین کات ڕفێندراوەکان ئازادبکەن بۆ ئەوەی خوێنی موسڵمانان نەڕژێت و یەکڕیزی نێوانمات بەپارێزین و بەرەکانمان بە شەڕی لاوەکەی نێوان برایانی یەک ڕیز لاواز نەکەین."


كۆمسیۆنی باڵای هەڵبژاردنەكانی عێراق پرسی بە هەرێمكردنی پارێزگاكانی ( سلیمانی ، هەڵەبجە، ئیدارەكانی راپەڕین و گەرمیان)ی ئاراستەی فەرمانگەی یاسایی لە ئەمیندارێتی گشتی ئەنجومەنی وەزیرانی عێراقكرد.\nلە نوسراوێكدا كە كۆپیەكی دەست (درەو) كەوتووە، جەلیل عەدنان خەڵەف سەرۆكی ئەنجومەنی كۆمسیارانی كۆمسیۆنی باڵای هەڵبژاردنەكانی عێراق، نوسراوێكی ئاراستەی فەرمانگەی یاسایی لە ئەمیندارێتی گشتی ئەنجومەنی وەزیرانی عێراق كردووە تایبەت بە بە هەرێمكردنی سلێمانی.\nلە نوسراوەكەدا ئاماژە بەوە كرا دامەزراوەی حامورابی بۆ كاری پارێزەرایەتی و كاری راوێژكاری یاسایی نوسراوێكیان ئاراستەكردوون بۆ بە هەرێمكردنی پارێزگاكانی ( سلێمانی و هەڵەبجەو ئیدارەكانی سەربەو پارێزگایانە)و پایتەختەكەشی سلێمانی بێت.\nبە پێی ئەو تایبەتمەندیانەی هەتانە تەماشای ئەو داواكاری درووستكردنی هەرێمی سلێمانی بكەن، لە رووی یاساییەوە.\nدووشەمەی رابردوو بەیار عومەر عەبدوڵا سەرۆكی دەستەی بەهەرێمكردنی سلێمانی بڵاویكردەوە ئیمزاكانی بەهەرێمكردنی پارێزگاكانی (سلێمانی و هەڵەبجە و ئیدارەكانی گەرمیان و ڕاپەڕین) پێشكەش بە بە (كۆمسیۆنی باڵای سەربەخۆی هەڵبژاردنەكان) لە بەغداد كردو چاوەڕوانی وەڵامین، لە ئایندەدا كۆمسیۆن وەڵاممان دەدەنەوە بۆ ئەوەی پرسی بەهەرێمكردنی ئەم دەڤەرە بخەنە ڕاپرسی گشتیەوە.\nدەستەی بە هەرێمكردنی سلێمانی لە ماوەی رابردوودا واژۆی (150 هەزار) كەسیان كۆكردنەوە بۆ بە هەرێمكردنی پارێزگای ( سلێمانی، هەڵەبجە، ئیدارەی راپەڕین، ئیدارەی گەرمیان)


كۆماری ئیسلامی ئیَران له گه‌یشتنی به ده‌سه‌ڵاته‌وه تاكو ئیَستا سه‌دان و هه‌زاران تاوانی به دژ به تاك و كۆمه‌ڵی گه‌له‌كه‌مان..\nئه‌مڕۆش هێزه‌کانی ئێران چه‌ندین ناوچه‌ی دیکه‌ی کوردستانیان دایه به‌ر تۆپباران.قاچاخچیه‌ک کوژراو 2 که‌سیش بریندار بوو\nئه‌مریكا به نیازه حكومه‌تى كۆریاى باكور له لیستى تیرۆریستى بسڕێته‌وه.\nڕۆژنامه‌ی نیورک تایمز باس له تۆپ بارانی ئێران بۆ سه‌ر ناوچه‌کانی کوردستان ده‌کات،\nخۆێندن به زمانى كوردى له ده‌ستووری هه‌میشه‌یی نۆیی توركیا ڕێگای پێده‌درێت.\nهه‌ردوو وڵاتی چین و ئێران له ریزى سه‌ره‌وه‌ى له‌سێداره‌دانى هاوڵاتیانن له جیهاندا.\nبه‌په‌له : سه‌رۆکی کوردستان مه‌سعود بارزانی : ئێمه به تۆب باران له ئێران وتورکیا ناترسین وبه چۆکدا نایه‌یین،\nنامه‌یه‌کی تایبه‌تی له سه‌رده‌شته‌وه بۆ ماڵپه‌ڕی پارتی سه‌ربه‌ستیی کوردستان. سوپای پاسدارانی کۆماری ئیسلامی ئێران که‌ڵکی خراب له بێکاری وبرسێتی خه‌ڵکی کوردستان وه‌رده‌گ\nعه‌لی كیمیاوی له ماوه‌ی (٣٠) ڕۆژدا په‌تی سێداره‌ی ده‌كرێته مل.\nکۆماری ئیسلامی ڕایگه‌یاند که پشتیوانی له ڕێژیمی سوریا ده‌کات.\nوڵاتی سوێد له‌به‌رده‌م خۆپێشاندانی ئیسلامییه توندڕه‌وه‌كان.\nره‌و‌شی کوردستان له که‌ناڵی ئیتالیا باسی له‌سه‌ر ده‌کرێت.\nنا بۆ ده‌ستدرێژییه ده‌ره‌كییه‌كانی سه‌ر هه‌رێمی كوردستان.\nتاران ئه‌وه ڕه‌د ده‌کاته‌وه که ئه‌مریکیه‌ک له نزیکی کیش ونکراوه.\nبه‌حرێن داوا له تاران ده‌کات بۆ ڕاگرتنی ده‌نگی نشاز.\nكه‌مپه‌ینی ناڕه‌زایی له دژی هێرشه‌كانی ئێران و توركیا بۆ سه‌ر هه‌رێمی كوردستان\nڕێژیمی تاران سزای 2 ملیاردو 650 ملیۆن دولاری بۆ بڕایه‌وه .\nتاوانباری ئه‌و كاره تێرۆریستییه‌ی دژ به كوردی یه‌زدی ئه‌نجام درا كوژراوه.


خه‌ڵاتی سه‌ركه‌وتووترین كوردانی به‌ریتانیا.\nبه مه‌به‌ستی تیشكخستنه سه‌ر نه‌ته‌وه‌ی كورد، ناوه‌ندی گه‌شه‌ی كوردی له له‌نده‌ن خه‌ڵاتێكی تایبه‌تیی دیاریكردووه بۆ سه‌ركه‌وتووترین كوردانی به‌ریتانیا له ده بواری جیاوازدا.\nهه‌ركه‌س بخوازێت، ده‌توانێت كه‌سێك، رێكخراوێك یان كۆمپانیایه‌ك ده‌سنیشان بكات كه به‌ڕای ئه‌و شایه‌نی ئه‌و خه‌ڵاته‌یه. ئه‌مه‌ش له‌ڕێگای پڕكردنه‌وه‌ی فۆرمێكه‌وه له‌سه‌ر ئینته‌رنێت پێش رۆژی (١٢\_٣\_٢٠١٥) به هۆی ئه‌م لینكه‌ی خواره‌وه:\n١- خه‌ڵاتی سه‌ركه‌وتووترینئافره‌ت له‌بواری كارگوزاری (بیزنیس)دا.\n٢- خه‌ڵاتی سه‌ركه‌وتووترین پیاو له‌بواری كارگوزاری (بیزنیس)دا.\n٣- خه‌ڵاتی كه‌سی نمونه‌یی كه رۆڵی نمونه ده‌بینێت بۆ كه‌سانی تر.\n٤- خه‌ڵاتی باشترین خوێندكاری كچی ئه‌مساڵ.\n٥- خه‌ڵاتی باشترین خوێندكاری كوڕی ئه‌مساڵ.\n٦- خه‌ڵاتی به‌رپرسیارێتی كۆمه‌ڵایه‌تی.\n٧- خه‌ڵاتی سه‌ركه‌وتووترین كارگوزاری لاو.\n٨- خه‌ڵاتی هونه‌رمه‌ندی ئافره‌ت.\n٩- خه‌ڵاتی هونه‌رمه‌ندی پیاو.\n١٠- خه‌ڵاتی رۆژنامه‌گه‌ری و بڵاوكردنه‌وه.\nئه‌م خه‌ڵاتانه، كه یه‌كه‌مین خه‌ڵاته له‌م جۆره بۆ كوردانی به‌ریتانیا، له هۆڵی ئاتلی له په‌رله‌مانی به‌ریتانیا له له‌نده‌ن له‌رۆژی (١٨\_٣\_٢٠١٥) كاتژمێری حه‌وتی ئێواره، به‌بۆنه‌ی هاتنی نه‌ورۆزه‌وه پێشكه‌شده‌كرێت. ئه‌م هۆڵه له بینای (پۆرتكولیس هاوس) دایه به‌رامبه‌ر (بیگ بێن) و بینای په‌رله‌مان له وێستمینسته‌ر.\nزانیاریی ده‌رباره‌ی مه‌راسیمی دابه‌شكردنی خه‌ڵاته‌كان:\nهاتن بۆ هه‌مووانه. تكایه له‌ڕێگای ئه‌م لینكه‌ی خواره‌وه هاتنتان رابگه‌یه‌نن:\nئه‌م ناوه‌نده له مانگی ته‌موزی ساڵی ٢٠١٤دا له له‌نده‌نی پایته‌ختی به‌ریتانیا دامه‌زراوه بۆ گرنگیدان به هه‌ر شتێك په‌یوه‌ندیی به كوردستان و كوردانی دانیشتووی به‌ریتانیا یان هه‌ر وڵاتێكی تره‌وه هه‌بێت. ئامانجی سه‌ره‌كیی ناوه‌نده‌كه ده‌سته‌به‌ركردنی زانیاری زیاتر و تێگه‌یشتنێكی باشتره له كورد و كوردستان له‌رێگای هێنانه‌كایه‌ی سه‌كۆیه‌كی ئازاده‌وه بۆ گفتوگۆی سیاسی و گه‌شه‌پێدان به بواره ئابووری و كۆمه‌ڵایه‌تیه‌كان. هه‌مه‌وو ئه‌مانه‌ش به‌مه‌به‌ستی پته‌وكردنی پێگه‌ی كوردان له دونیادا.


ناوى تەواوى بریتیە لە (گاری ئالێکسیس میدێل سۆتۆ) ، لە ڕێکه‌وتی ٣\_ ٨\_ ١٩٨٧ لە شاری سانتیاگۆ لە وڵاتى چیلى لە دیک بووەو یەکێکە لە بە ئەزمونترین یاریزانەکانى چیلى، کە لە یانەى (کاردیف سیتى) ئینگلیزى یاری دەکات وەک بەرگریکار وە سەرەتاى کاروانى وەرزشى لە یانەى ( یونیڤێرسیداد کاتۆلیکا) دەست پێکردووە لە وڵاتى چیلی لە ١٩٩٧-٢٠٠٥ لە لاوانى یانەکە، وە لە ساڵی ٢٠٠٦-٢٠٠٩ توانیویەتى لە ڕیزى پلە یەکى ئەو یانەیە یاریی بکات و ١٠ گۆڵ تۆماربکات، وە لە ساڵی ٢٠٠٩-٢٠١١ لە ڕیزى یانەى (بۆکا جۆنیۆرز)ى ئەرژەنتینى ياریی کردووه‌و ٧ گۆڵیشی تۆمار کردووە، وە لە ساڵی ٢٠١١-٢٠١٣ لە یانەى (سیڤیلیە)ى ئیسپانى یاریکردووە و ٨ گۆڵی تۆمارکردووە، وە لە ساڵی ٢٠١٣ ەوە ڕووى لە یانەى (کاردیف سیتى) ئینگلیزى کردووە و تا ئێستا بەردەوامە و هیچ گۆڵێکى لەگەڵ ئەو یانەیە تۆمار نەکردووە.\nلە ١١\_٨\_٢٠١٣ یانەى کاردیف سیتى ڕاى گەیاند کە بۆندى لەگەڵ گارى میدێڵ ئیمززا کردووە بۆ ماوەى ٤ ساڵ بە بڕی ١١ ملیۆن پاوەند. یەکەم دەرکەوتنى لەگەڵ یانەى کاردیف سیتى لە ١٧\_ ٨ بوو بەرامبەر (وێستهام یونایتد) کە بە ئەنجامى ٢-٠ بردیانەوە. وە هەروەها یەکەم یارى لە نێو یاریگاى کاردیف سیتى لە ٢٥\_ ٨ بوو بەرامبەر یانەى (مانچستەر سیتى) کە بە ئەنجامى ٣-٢ بردیانەوە, کە تێیدا گارى میدێڵ بۆ ماوەى ٩٠ خولەک یارى کرد. وە هەروەها وەک باشترین یاریزان هەڵبژێردرا.\nیەکەم دەرکەوتنى لەگەڵ هەڵبژاردەى چیلى لە ٣\_٢٠٠٧ لە یارییەکى دۆستانەدا بەرامبەر ئەرجەنتینا, وە ساڵى دواتر توانى ڕۆڵێکى گرنگى هەبێت لە بەدەست هێنانى پلەى سێیەم بۆ هەڵبژاردەکەى لە جامى جیهانى لاوان کە لە کەنەدا کرا. هەرچەندە لە یارى سێیەمى و چوارەمیدا یاری نەکەرد بەهۆی وەرگرتنى کارتى سوورەوە کاتێک کە لە یارییەکەیان بەرامبەر ئەرجەنتین لە خولەکى ٢٤ لە گابرێیل مێرکادۆى دا. وە یەکەم دەرکەوتنى ڕەسمى بۆ پلە یەکى هەڵبژاردەى چیلى لە جامى جیهانى ٢٠١٠دا بوو بەرامبەر بۆلیڤیا کاتێک بە ئەنجامى ٢-٠ بردیانەوە. کە توانى هەردوو گۆڵەکە تۆما بکات , کە یەکێکیان بە شێوەى دەبڵى بوو. وە هەروەها ڕۆڵێکى گرنگى هەبوو لە پاڵاوتنەکانى هەڵبژاردەکەى بۆ مۆندیالى ٢٠١٤ ى بەڕازیل وەک بەرگریکار. لە جامى جیهانى ٢٠١٠ لە یارى کۆمەڵەکان بەشدارى کرد, بەڵام بەهۆی وەرگرتنى کارتى سوورەوە بۆ یارییەکەیان بەرامبەر بەڕازیل دوورخرایەوە لە قۆناخى ١٦ دا. لە ساڵی ٢٠١١ دا لە کۆپا ئەمریکا یاری کرد بەڵام دووبارە بەهۆی لێدانێکى دەستەوە کارتى سوورى وەرگرت بەرامبەر هەڵبژاردەى فەنزوێلا. لەپاڵاوتنەکان بۆ مۆندیالى ٢٠١٤ ڕۆڵێکى گرنگى هەبوو کاتێک کە گۆڵی سەرکەوتنى تۆمارکرد بۆ مۆندیال بەرامبەر هەڵبژاردەى کۆڵۆمبیا بە لێدانى سەر. بەڵام لە یارییە دۆستانەکەیان بەرامبەر ئەڵمانیا یاریی نەکرد لە ٥\_٣\_٢٠١٤، کە تێیدا چیلی ١-٠ شکستی هێنا.\nباشترین یاریزانى یانەى یونیڤێرسیداد کاتۆلیکا لە ساڵی ٢٠٠٨.\nئەستێرەى هەڵبژاردەى چیلى لە خولى کۆپا لیبەرتادۆرس ساڵی ٢٠٠٨.\nباشترین یاریزانى چیلى ساڵی ٢٠٠٨.\nباشترین یاریزانى چیلى لە باشوورى ئەمریکا لە ساڵی ٢٠٠٩.\nباشترین یاریزانى یارى کۆمەڵەکان لە جامی جیهانيی ٢٠١٠.\nئه‌م بابه‌ته 4284 جار خوێنراوه‌ته‌وه\nچیرۆکی موسڵمانبوونی ئەستێرەیەکی یاریی ڕەگبی\nژیاننامەی محەمەد عەلی کلای \nچەند راستییەکی سەیروسەمەرە لەسەر ژیانی کریستانۆ ڕۆناڵدۆ بزانە\nژياننامەی ستێڤن جێرارد\nژیانی ڕۆناڵدۆ لە 30 وێنەدا\nئاسکە ڕەشپێستەکەى ئینگلەند (ڕەحیم ستێرلینگ)\nئه‌ستێره دره‌وشاوه‌كه‌ی مۆندیال (جه‌یمس ڕۆدریگێز)


نووسەرێكی بەناوبانگیی فەرەنسیی دەبێتە میوانی مەڵبەندی كوردۆلۆجی. - Kurdology Center | University of Sulaimani\nنووسەرێكی بەناوبانگیی فەرەنسیی دەبێتە میوانی مەڵبەندی كوردۆلۆجی.\nنووسەرێكی بەناوبانگی فەرەنسی سەردانی مەڵبەندی كوردۆلۆجی دەکات\nئێوارەی رۆژی شەممە 4/ 11/ 2018 د.جێرارد شالیاند شاعیر و كەسایەتیی ئەكادیمی فەرەنسی ئەرمەنی نەژاد و پسپۆڕی بواری جیۆپۆلەتیكی نێودەوڵەتی لەگەڵ رزگار حاجی مستەفا، كە پێشمەرگەیەكی دێرینە وماوەیەکی زۆرلە فەرەنسا بووە و ئێستا لە ئینستتیوتی فەرەنسی کاردەکات، سەردانی مەڵبەندی كوردۆلۆجی زانكۆی سلێمانیان كرد.\nمەبەست لە سەردانەكەی د. شالیاند بینینی كارە هونەرییەكانی د.عوسمان قادر ئەحمەد لێپرسراوی بەشی هونەری مەڵبەندی كوردۆلۆجی بوو كە بەرجەستەكردنێكی شێوەكارییه بۆ شاڵاوەكانی كۆمەڵكوژیی ئەنفال لە ساڵی 1988 دا لەلایەن رژێمی لەناوچووی بەعسەوە دژ بە خەڵك و خاكی كوردستان ئەنجامدرا.\nبەر لەو سەردانە بۆ مەڵبەندی كوردۆلۆجی، د. شالیاند سەردانی پێشانگا هونەرییەكەی د. عوسمان قادری كردبوو لە گەلەری (كەریم چاوشین) لە شەقامی گۆران لە شاری سلێمانی.\nلەبارەی ئەو سەردانەوە، د.عوسمان قادر ئاشكرای كرد لە پێشانگەكەیدا د. شالیاند زۆر گرنگی دا بە كارەكان و بە وردی بە دواداچوونی بۆ شێوازی كارە هونەرییەكان كرد.\nد.عوسمان ئاماژەی بۆ ئەوەشكرد كە لە پێشانگەكەیدا میوانە فەرەنسییەكەی پەرۆشیی بۆ سەردانی مەڵبەندی كوردۆلۆجی نیشاندا بۆ بینینی هەندێكی تر لە كارە هونەرییەكانی كە ماوەی چەند ساڵێكە بە دیوارەكانی مەڵبەندی كوردۆلۆجییەوە هەڵواسراون.\nد. جێرارد شالیاند ساڵی 1934 لە برۆكسلی پایتەختی بەلژیكا لە خێزانێكی ئەرمەنی دا لە دایك بووە و لە پاریسی پایتەختی فەرەنسا گەورەبووە. ئەكادیمیست و نووسەر و پسپۆڕێكی ناودارە لە بواری جوگرافیای سیاسیدا و بەشێوەیەكی بەرچاو گرنگی داوە بە ستراتیژی سەربازی و خەباتی پارتیزانیی و شەڕی گەریلایی گەلە شۆڕشگێڕەكان لە وڵاتانی تازەپێگەیشتوودا لە ئاسیا و ئەفریقا و ئەمریكای لاتین و خۆرهەڵاتی ناوەڕاست. لەو ڕووەوە زیاتر لە 70 كتێبی چاپكراوی هەیە كە دوور لە سانسۆر و سیاسەت و روانینی رەسمیی حكومەتی وڵاتەكەی و وڵاتانی تری پەیوەندیدار و ناوەند و پەیمانگە سیاسییەكانی جیهان چاپ و بڵاوكراونەتەوە. لەو سۆنگەیەشەوە نووسینەكانی روانینێكی سەربەخۆ دەخەنەڕوو لەمەڕ زۆرێك لە ململانێ و ناكۆكییە سیاسیی و سەربازیی و چەكدارییەكانی هەردوو سەدەی بیست و بیست و یەك.\nد.شالیاند كە ساڵی 1975 لە زانكۆی سۆربۆن لە پاریس بڕوانامەی دكتۆرای بەدەستهێناوە پەیوەندییەكی دێرينی هەیە بە گەلی كورد وكوردستانەوە. لەو بوارەشدا راپۆرتێكی هەیە بە ناوی (تراژیدیای كورد) ەوە كە ساڵی 1994 لە لەندەنی پایتەختی بەریتانیا بڵاوكراوەتەوە و ئاڕاستەی كۆمیسیۆنی مافەكانی مرۆڤ سەر بە نەتەوە یەكگرتووەكان كراوە دەربارەی بارودۆخی كورد لە خۆرهەڵاتی ناوەڕاست.


ماوەی مانەوەی منداڵە پەناخوازەکان لە فێرگا سەرەتاییەکاندا جیاوازە - Radio Sweden Kurdish - Radyoya Swêdê - ڕادیۆی سوید | Sveriges Radio\nماوەی مانەوەی منداڵە پەناخوازەکان لە فێرگا سەرەتاییەکاندا جیاوازە\nبڵاو کرایه‌وه onsdag 11 maj 2016 kl 12.48\n"بەهۆی زۆریی پەناخوازانەوە جێگە لە فێرگاکاندا کەمە"\nFoto: Ted S. Warren/TT\nئەو ماوەیەی منداڵانی پەناخواز لە فێرگا سەرەتاییەکاندا بەسەری دەبەن بەپێی کۆمۆنەکان دەگۆڕێت.\nمنداڵانی پەناخواز تەمەن سێ بۆ پێنج ساڵ مافی ئەوەیان هەیە کە لە فێرگا سەرەتاییەکاندا (förskolan) بخوێنن. بەڵام بەپێی بەداواداچوونێکی بەشی هەواڵەکانی رادیۆی سوید ئێکۆت، ماوەی خوێندنیان بە پێی کۆمۆنەکان دەگۆڕێت.\nئێکۆت تەلەفۆنی بۆ ئەو 10 کۆمۆنە کردووە لە سویددا کە بەپێی ئاماری دەستگەی کۆچ زۆرترین ژمارەی منداڵی پەنابەریان وەرگرتووە.\nبۆ نموونە لە هەندێک کۆمۆنی ستۆکهۆلم ئەو مندالانە هەفتەی 30 سەعات لە فێرگا دەبن، بەراورد بە منداڵانی هاوشێوەی ئەو کە پەناخوازن لە شاری یۆتۆبۆری 25 سەعات و لە ئۆسکارشهامن 15 سەعاتیان هەیە.\nماتس ئینگڤارسۆن بەرپرسی فێرگاکە لە ئۆسکارشهامن دەڵێت پەناخوازێکی زۆر ڕوویان لەم کۆمۆنە کرد و زەحمەت بوو شوێن بۆ منداڵەکان بدۆزینەوە، ناچار فێرگەیەکمان کردۆتەوە کە تەنها منداڵی پەناخوازی لێیە و ڕۆژی سێ سەعات دەوام دەکەن.\nبەڵام لە سیۆدەرهامن جیاوازی لە نێوان هیچ منداڵێکدا ناکرێت بەڵکە هەموو وەک یەک مافی 40 سەعات مانەوەیان لە هەفتەیەکدا لە فێرگادا هەیە. کارین مێلکڤیست بەرپرسی ئەو فێرگایە دەڵێت ئێمە منداڵی پەناخواز هەر وەک منداڵەکانی دیکە دەبینین .\nبە پێی ئەو بەدواداچوونەی ئێکۆت و سەرباری جیاوازییەکان لە دابینکردنی ماوەی مانەوە لە فێرگا، زۆربەی ئەو کۆمۆنانەی پەیوەندییان پێوە کراوە توانیویانە شوێ لە فێرگا سەرەتاییەکاندا بۆ منداڵە پەناخوازەکان بدۆزنەوە و بە پێی ڕێککەوتنیان لەگەڵ دەستگەی کۆچ بە گەرەنتی چوار مانگ بەردەوام بێت.\nجێی باسە دەستگەی پشکنینی فێرگاکان (Skolverket) تا ئێستا هیچ سکاڵایەکیان بەدەست نەگەشتووە سەبارەت بەوەی کە کۆمۆنەکان شوێنیان بۆ منداڵان دابین نەکردبێ.


کۆمەڵە تەلاری ھاوشێوەی قوتب مینار » DidiMn\nسەرەتا / ئاڕت و دیزاین/تەلارسازی / کۆمەڵە تەلاری ھاوشێوەی قوتب مینار\nکۆمەڵە تەلاری ھاوشێوەی قوتب مینار\nکۆمەڵە تەلاری قوتب مینار ڕیزبەندییەکە لە مۆنومێنت و تەلار کە دەکەوێتە شاری نیودەلهی لە وڵاتی ھیندستان. دروستکردنی قوتب مینا وەک ھێمایەک بووە بۆ سەرکەوتن و یادکردنەوەی محەمەد گۆری بەسەر پاشای ڕاجپوت، پریتڤیراج چاوھان، لە ساڵی ١١٩٢. ئەم منارانە لە کاتی دەسەڵاتی قوتبەدین ئایباک، یەکەم سوڵتانی دەلهی، دروست کراوە.\nپێدەچێت قوتب مینار بڵندترین منارەی خشت بێت کە لەسەر شێوەی منارەی جامی ئەفغانستان دروست کراوە، نمونەیەکی گرنگی تەلارسازیی کۆنی ئەفغانستانە کە بە تەلارسازیى ھیندۆ-ئیسلامی ناسراوە. منارەی قوتب ٧٢.٥ مەتر بەرزە و پێنج چیرۆکی جیاوازی لەخۆ گرتووە. ئەم منارەیە لە لایەن یونسکۆـوە بە جێگەیەکی کەلەپووریی جیهانی دەستنیشان کراوە.\nدەروازەی ئالای تەنها دەرگەی چوونەژوورەوەی منارەکەیە، ئەم دەروازەیە لە لایەن دووەم سوڵتانی دەلهی، عەلائەدین خیلجی لە ساڵی ١٣١١ دروست کراوە و دواتر مەیدانێکیشی بۆ تەلارەکان زیاد کرد.\nسەرچاوە: ئیسلامیک ئاڕت\nIndia, QutbMinar, SheneMohamad,


مێژوی ئەمڕۆ 18/12 - بنکەی روناکبیریی گەلاوێژ :: Gelawej\nمێژوی ئەمڕۆ 18/12\nمێژوی ئەمڕۆ Dec 18, 2020\n- لە رۆژى 18/12/1879 پول کلی (Paul Klee)، نیگارکێشی ئه‌ڵمانی لە سویسرا لە دایکبووە، لە رۆژى 29/6/1940 لە تەمەنى (61) ساڵى بە نەخۆشى کۆچى دوایى کردووە.\n- لە رۆژى 18/12/1936 کریمان، ژنه ئه‌کته‌ری میسری لە شارى قاهیرە لە دایکبووە، لە ساڵى 1953 تاکو ساڵى 1967 بەشدارى لە کارى هونەریدا کردووە.\n- لە رۆژى 18/12/1938 مونا جه‌بر، ژنه ئه‌کته‌ری میسری لە دایکبووە، لە ساڵى 1960 تاکو ساڵى 1989 بەشدارى لە کارى هونەریدا کردووە.\n- لە رۆژى 18/12/1938 رۆجه‌ر موسلی (Roger Mosley)، ئه‌کته‌ری ئه‌مریکی لە شارى لوس ئەنجلوس لە ویلایەتى کالیفۆرنیا لە دایکبووە.\n- لە رۆژى 18/12/1946 ستیفن سپیلبێرگ (Steven Spielberg)، ده‌رهێنه‌ری ئه‌مریکی لە شارى سینسیناتى لە ویلایەتى ئۆهایۆ لە دایکبووە، لە ساڵى 1963 بەشدارى لە کارى هونەریدا کردووە.\n- لە رۆژى 18/12/1948 بێکه‌س (فایەق عەبدوڵڵا حه‌مه ئه‌لیاسه قۆجه)، شاعیرى کورد له ته‌مه‌نى (43) ساڵى له شارى هەڵەبجە کۆچى دوایى کردووە و لە شارى سلێمانى بەخاک سپێردراوە، لە ساڵى 1905 له سیته‌ک لە شارى سلێمانى لە دایکبووە، لە تەمەنى منداڵیدا لەلایەن باوکیەوە خراوەتە بەر حوجره‌ی فه‌قێ بۆ خوێندن، له ساڵى 1911 بەهۆى ئیش و کارى میریەوە باوکى نێردراوە بۆ خانەقین و دواتریش بۆ به‌غدا، بۆیە لەگەڵ باوکى چووەتە شارى بەغدا، لە ساڵى 1918 بە ناچارى شارى بەغدا جێدەهێڵن و دەگەڕێنەوە شارى سلێمانى بۆ لای (حاجی ئه‌مین)ی مامیان، لە شارى سلێمانى جارێکى دیکە دەخرێتەوە بەر خوێندن و لە پۆلی سێیەمدا وه‌رده‌گیرێت و تا ساڵی 1923 له‌سه‌ر خوێندن به‌رده‌وام ده‌بێت و هه‌موو ساڵێک به یه‌که‌م ده‌ردە‌چێت، لە رۆژى 6/9/1930 بە هۆى راپه‌ڕینى شه‌شی ئه‌یلوول لەگەڵ زیاتر لە (20) کەسى دیکە برینداربوو (25) کەسى دیکەش شەهید بوون و زیندانى دەکرێت، لە ساڵى 1933 دەبێت بە مامۆستا لە بازیان، له‌ته‌مه‌نی هه‌رزه‌کارییه‌وه به‌هره‌ی شیعری تیاده‌رکه‌وتووه و له‌هۆنینه‌وه‌ی شیعردا شێوازی تایبه‌تی خۆی هه‌بووه، به‌شێکی زۆری به‌رهه‌مه ئه‌ده‌بییه‌کانی ته‌رخانکردووه بۆ بڵاوکردنه‌وه‌ی بیروباوه‌ڕی نیشتمانیی.\n- لە رۆژى 18/12/1954 رای لیۆتا (Ray Liotta)، ئه‌کته‌ری ئه‌مریکی لە شارى نیۆیۆرک لە دایکبووە، لە ساڵى 1976 بەشدارى لە کارى هونەریدا کردووە.\n- لە رۆژى 18/12/1955 عه‌بدولره‌حمان عه‌قیل، ئه‌کته‌ری کوێتی لە کوێت لە دایکبووە، لە ساڵى 1967 بەشدارى لە کارى هونەریدا کردووە.\n- لە رۆژى 18/12/1957 ئیجور سکلیار، ئه‌کته‌ر و گۆرانیبێژ و موزیییانی سۆفێتى روسىی لە شارى کۆرسک لە روسیا لە دایکبووە.\n- لە رۆژى 18/12/1960 تەڵعەت زەکەریا، ئەکتەری میسری لە شارى ئەسکەندەریە لەدایکبووە، لە رۆژى 8/10/2019 لە تەمەنى (58) ساڵى به نەخۆشى لەشارى جەزیرە کۆچى دوایى کردووە، لە ساڵى 1982 تاکو ساڵى 2019 بەشدارى لەکارى هونەریدا کردووە.\n- لە رۆژى 18/12/1963 براد پیت (Brad Pitt)، ئه‌کته‌ری ئه‌مریکی لە شارى شونى لە ویلایەتى ئەوکلاهۆما لە دایکبووە.\n- لە رۆژى 18/12/1974 نیللی که‌ریم، ژنه ئه‌کته‌ری میسری لە شارى ئەسکەندەریە لە دایکبووە، لە ساڵى 1995 بەشدارى لە کارى هونەریدا کردووە.\n- لە رۆژى 18/12/1975 سیا فۆلەر (Sia Kate Isobelle Furler)، ژنه گۆرانیبێژى ئوستراڵى لە شارى ئەدیلایدا لە ئوسترالیا لە دایکبووە.\n- لە رۆژى 18/12/1913 محەمەد جەمال هاشمى، شاعیر و نوسەرى عێراقى لە شارى نەجەف لە دایکبووە، لە رۆژى 5/3/1977 لە تەمەنى (64) ساڵى لە شارى نەجەف کۆچى دوایى کردووە.\n- لە رۆژى 18/12/1978 یاسین ئه‌حجام، ئه‌کته‌ری مه‌غریبی لە شارى شفشاون لە مەغریب لە دایکبووە.\n- لە رۆژى 18/12/1978 کیتی هولمز (Katie Holmes)، ژنه ئه‌کته‌ری ئه‌مریکی لە شارى تۆلیدۆ لە ویلایەتى ئۆهایۆ لە دایکبووە، لە ساڵى 1997 بەشدارى لە کارى هونەریدا کردووە.\n- لە رۆژى 18/12/1980 کریستینا ئه‌گویلیرا (Christina Aguilera)، ژنه ئەکتەر و گۆرانیبێژی ئه‌مریکی لە شارى نیۆیۆرک لە دایکبووە، لە ساڵى 1990 بەشدارى لە کارى هونەریدا کردووە.\n- لە رۆژى 18/12/1982 ئیبراهیم مبیزین، شاعیرى ئوردەنى لە تەمەنى (75) ساڵى لە شارى عەممان لە ئوردەن کۆچى دوایى کردووە، لە ساڵى 1907 لە شارى کرک لە ئوردەن لە دایکبووە.\n- لە رۆژى 18/12/1989 ئه‌شلی بینسۆن (Ashley Victoria Benson)، ژنه ئه‌کته‌ری ئه‌مریکی لە شارى ئەنهام هیلز لە ویلایەتى کالیفۆرنیا لە دایکبووە.\n- لە رۆژى 18/12/1994 ساحیب حه‌داد، ده‌رهێنه‌ری عیراقی لە تەمەنى (55) ساڵى کۆچى دوایى کردووە، لە ساڵى 1939 لە شارى بەغداد لە دایکبووە، لە ساڵى 1958 تاکو ساڵى 1994 بەشدارى لە کارى هونەریدا کردووە.\n- لە رۆژى 18/12/2001 بیلى ئیلیش (Billie Eilish)، ژنه گۆرانیبێژى ئەمەریکى لە شارى لوس ئەنجلوس لە ویلایەتى کالیفۆرنیا لە دایکبووە.\n- لە رۆژى 18/12/2006 جۆزیف باربیرا (Joseph Barbera)، نیگارکێش و به‌رهه‌مهێنی ئه‌مریکی و داهێنه‌ری که‌سایه‌تیه‌کانی تۆم و جێری لە تەمەنى (95) ساڵى لە شارى لوس ئەنجلوس لە ویلایەتى کالیفۆرنیا کۆچى دوایى کردووە، لە رۆژى 24/3/1911 لە شارى نیۆیۆرک لە دایکبووە.\n- لە رۆژى 18/12/2013 جه‌مال ئیسماعیل، ئه‌کته‌ری میسری لە تەمەنى (80) ساڵى لە شارى قاهیرە کۆچى دوایى کردووە، لە رۆژى 20/2/1933 لە شارى شەرقیە لە دایکبووە.\n- لە رۆژى 18/12/2013 زوهره عه‌لا، ژنه ئه‌کته‌ری میسری لە تەمەنى (79) ساڵى کۆچى دوایى کردووە، لە رۆژى 10/6/1934 لە شارى ئەسکەندەریە لە دایکبووە، لە ساڵى 1951 تاکو ساڵى 1998 بەشدارى لە کارى هونەریدا کردووە.\n- لە رۆژى 18/12/2016 زازا گاپور (Zsa Zsa Gabor)، ژنه ئه‌کته‌ری مەجەرى لە تەمەنى (99) ساڵى بە جەڵتەى دڵ لە شارى لوس ئەنجلوس لە ویلایەتى کالیفۆرنیا کۆچى دوایى کردووە، لە رۆژى 6/2/1917 لە شارى بوداپێست لە مەجەر لە دایکبووە، لە ساڵى 1932 تاکو ساڵى 1997 بەشدارى لە کارى هونەریدا کردووە.\n- لە رۆژى 18/12/2017 كیم جۆنگ هیۆن (Jonghyun)، گۆرانیبێژى کۆریاى باشوور لە تەمەنى (27) ساڵى لە شارى سیۆل لە کۆریاى باشوور کۆچى دوایى کردووە، لە رۆژى 8/4/1990 لە شارى سیۆل لە کۆریاى باشوور لە دایکبووە، لە ساڵى 2008 تاکو ساڵى 2017 بەشدارى لە کارى هونەریدا کردووە.\n- لە رۆژى 18/12/2019 ژنە عیسمەت مەحمود، ئەکتەرى میسرى لە تەمەنى (82) ساڵى بە نەخۆشى کۆچى دوایى کردووە، لە رۆژى 14/9/1937 لە شارى قاهیرەى لە دایکبووە، لە ساڵى 1957 تاکو ساڵى 2012 بەشدارى لە کارى هونەریدا کردووە، بە هۆى نەخۆش کەوتن لە ساڵى 2012 لە کارى نواندن بەیەکجارى دورکەوتۆتەوە.


کاندیدی یەکێتی بۆ پۆستی سەرۆک کۆماریی دیارییکرا – کوردی – RojNews.News\n29/02/2020 - 2:14:28 pm\nشەممە, 9 يون 2018 – 12:14 ڕۆژنیوز – ناوەندی هەواڵەکان\nشەوی ڕابردوو، عیزەت سابیر، پەرلەمانتاری یەکێتی نیشتیمانی کوردستان لە پەرلەمانی هەرێم، لە پەیجی تایبەتی خۆی لە تۆڕی کۆمەڵایەتیی فەیسبووک نووسیوێتی:”بەربژێری فەرمیی یەکێتی نیشتمانی کوردستان بۆ پۆستی سەرۆک کۆماری عێراق (بەڕێز د. محەمەد سابیر ئیسماعیل)ە.\nد.محه‌مه‌د سابیر، له ساڵی 1947 له‌دایکبووه، ساڵی 1976 په‌یوه‌ندی به یه‌کێتیی نیشتیمانی کوردستانەوە کردووه و ئەندامی ئەنجومەنی ناوەندی ئەو حزبەیە.\nهه‌ڵگری بڕوانامه‌ی دکتۆرایه له‌بواری فیزیای ئه‌تۆمیی، باڵیۆزی پێشووی عێراق بووە لە چین، لە ساڵی 1993-2001 نوێنەری حکومەتی هەرێمی کوردستان بووە لە فەرەنسا.\nلە ساڵی 2001 – -2004نوینەری یەکێتی و حکومەتی هەرێمی کوردستان بووە لە ئەمریکا.\nبەپێی ڕێککەوتنێک لە ساڵی 2005 هەرێمی کوردستان و بەغدا رێککەوتن، پۆستی سەرۆک کۆماریی بۆ کورد و سەرۆک وەزیران بۆ عەرەب بێت، لە هەرێمی کوردستان-یش یەکێتی و پارتی ڕێککەوتن، کە یەکێتی ئەو پۆستە وەربگرێت و لەبەرامبەردا پۆستی سەرۆکی هەرێم بدات بە پارتی.\nهەتا ئێستا یەکێتی ئەو پۆستە بە مافی خۆی دەزانێت، بەڵام دیارنییە، کە ئاخۆ پارتی ڕازیی دەبێت؟ ئێستا کە پۆستی سەرۆکی هەرێم نەماوە و دیارییش نییە کەی هەڵبژارد دەکرێت بۆ ئەو پۆستە، ئایا لەبەرامبەر پۆستی سەرۆک کۆماریی یەکێتی چ پۆستێک دەدات بە پارتی؟\nدوو کۆڵبەر لە پاوە و سەردەشت کوژران


سووتاندنی کەلووپەلی کاسبکاری سەر سنوور، تا سووتاندنی دەیان هێکتار لە دارستانەکانی کوردستان | JINGEWAN ژینگەوان\nHome کوردی ئامار سووتاندنی کەلووپەلی کاسبکاری سەر سنوور، تا سووتاندنی دەیان هێکتار لە دارستانەکانی کوردستان\nبەپێی هەواڵی ماڵپەری ژینگەوان، مانۆری نیزامی هێزەکانی رژیم و پشت کۆێ خستنی بەرپرسان لە ئاست رووداوە ژینگەیەکان ڕۆژانە بە سەدان هێکتار لە سامانە سرووشتیەکانی کوردستان دەکاتە قۆربانی.\nڕۆژی پێنج شەممە ٤ی سەرماوزی ٢٧١٦ی کوردی ئاگری دارستانەکانی ناوچەی کانی قۆلەجان کە دۆێنێ بەیانییەوە بە هۆی مانۆری نیزامی هێزەکانی حکومەت لەو ناوچەیە بەردرا بۆ جار سێهەم سەری هەڵدایەوە رووبەرێکی یەکجار زۆر لە چڕتەرین دارستانەکانی ئەو ناوچەیەی بە تەواوی لە ناو برد.\nئەم ئاگرتێبەردانە کە سێ جار لەلایەن خەڵکی ناوچەکەو ئەندامانی ئەنجۆمەنی سەوزی چیاوە کۆنتڕۆڵ کرا، زیاتر لە ٢٤ کاتژمێری خایاندووە رووبەرێکی یەکجار زۆر کە بە وتەی شایەت حاڵان زیاتر لە ٢٠هێکتار بووە.\nهەر لەو پیوەندییەدا لە شاری بانە لەلایەن هێزەکانی بە ناو سنوور پارێزی ئێرانەوە بە شێوەی هاوکات ئاگر بەردرایە دارستانەکانی چیاکانی حۆجرە هەروەها دارستانەکانی ناوچەی سنووری کێلە.\nجێگایی ئاماژەیە کە هۆی سەرەکی ئەم ئاگرکەوتنەوە سووتاندنی زیاتر لە ١٠ هێکتار لە دارستانەکانی ئەو ناوچە لە ناو چوونی دەیان ئاژڵ و باڵندە، ئەوە بووە کە هێزەکانی حکومەت هێندێ بار کاسبکارانی سەر سنووریان گرتووە دەست بە جێ لە ناو دارستانەکانی خاڵی سنووری کێلە ئاگریان داوە.\nشایانی باسەکە ئەم ئاگرکەوتنەوە بە هۆی مین رێژ بوونی ناوچە تا کاتی بڵاو بوونەوەی ئەم هەواڵە درێژەی هەیە.\nناوچەکانی کەوپێچی سەروو، خۆاجەمێری، هەروەها نزارەکانی گۆرەزان لە گۆندی ساوان ئەو شێونانە بوون کە لەلایەن کەسانی کەمتەر خەمەوە ئاگریان تێبەردرا.\nسووتاندن لە ناو بردنی سامانە سرووشتیەکانی نیشتمان درێژەی کێشاو لە نێوان پاوە، رەوانسەر ئاگر بەردرایە دارستانەکانی قۆری قەڵا، پشت کاوات بەردرا.\nلەم ئاگرکەوتنەوە کە لە شەوی رابردووە تا ئەمرۆ دانیوەرۆ درێژەی کێشا بە دەیان هێکتار لە دارستانەکانی ئەو ناوچەیەی کردە خۆڵەمێش زیانێکی یەکجار زۆر بە سرووشت و گیان لەبەرانی ناوچەکە کەوت.\nNext articleبەرێوە چوونی چالاکی ژینگەپارێزی لە شاری پیرانشار\nئامار/ 147ـــەمین حاڵەتی ئاگرتێبەردانی دارستانەکانی کوردستان لە ماوەی دوو مانگی ڕابردوودا...\nته‌مموز 5, 2016


چۆن دەبیتە قسەکەرێکی باش؟ - پەرەگراف\nچۆن دەبیتە قسەکەرێکی باش؟\nلەرۆژگاری ئەمڕۆدا ئەو قسانەی مرۆڤ دەیانکات لەشوێنە جیاوازەکاندا دەبنە ناسنامەی ئەو کەسەو زۆرجار گەر کەسێک نەتوانێت بەباشی گوزارشت لەبیروڕاکانی بکات ئەوە زۆر هەلی لەژیاندا لەدەست دەچێت. ئەم پێنج خاڵە ڕەنگە بنچینەیەکی باش بن بۆ هەر کەسێک بیەوێت ببێتە قسەکەرێکی باش لەژینگە جیاوازەکاندا.\nئامانجەکەت لەقسەکاندا دیاریی بکە\nهیچ سوودی نییە گەر شتێکی زۆر گرنگ لەپشت قسەکانتەوە بێت، بەڵام لەکاتی قسەکانتدا بەڕوونی ئاماژەیان پێ نەکەیت. گەر تەنها لەپێناو قسەکردندا قسە دەکەیت، ئەوە بێدەنگی باشترە چونکە هیچ گرنگی نابێت‌و ئامانج ناپێکێت، بۆیە پێش هەر قسەکردنێک ئامانجێکی ڕوون دیاریی بکەو بەوشەو ڕستەی گونجاو گوزارشتی لێ بکە.\nبزانە گوێگرەکانت کێن\nپێویستە لەسەرت بەوردی بزانیت قسە بۆ کێ دەکەیت‌و کێ گوێت لێ دەگرێت. کاتێکی زۆر بەوە مەکوژە قسە بۆ کەسێک یان چەند کەسێک بکەیت کە دەزانیت گوێت بۆ ناگرن یاخود گرنگی بەقسەکانت نادەن. هەروەها ئاگاداری ئەوە بکە بەپێی ئاستی ئەو کەسانەی گوێت بۆ دەگرن وشەکانت هەڵبژێرە، لەڕووی دەروونییەوە گەر وا هەستت کرد قسەکانت شوێنی خۆیان دەگرن‌و کاریگەرییان هەیە، ئەوا هەستی متمانە بەخۆبوون‌و ئاسوودەییت تێدا دروست دەبێت.\nشەرمن مەبەو قسەکانت با وردبن\nرەنگە زۆر کەس هەبن کە لەناخیاندا بیرۆکەو بۆچونی مەزن هەبن، کە دەتوانن لەڕێگەیانەوە کاری گرنگ بکەن، بەڵام بەهۆی شەرمکردنەوە ناتوانن ئەو بۆچونانەیان دەرببڕن. بۆ بوون بەقسەکەرێکی باش دەبێت دەبێت سەرەتا شەرم لەو کەسانە نەکەیت کە قسەیان بۆ دەکەیت‌و شەرم لەو بیرو بۆچونانەش نەکەیت کە دەریان دەبڕیت. جگە لەشەرمکردن، هاوکات لەکاتی قسەکردندا دەبێت خۆت بەدووربگریت لەقسەی گشتی، بەڵکو تا دەکرێت با قسەکانت وردبن‌و لەدەوری ئەو بابەتەدا بسوڕێنەوە کە هەڵتبژاردون بۆ قسەکردن.\nبەدووربە لە بەکەسیی کردنی قسەکانت\nهەرکاتێک ویستت لەسەر شتێک بدوێت، ئەوا هەمیشە لەبیرت بێت کە قسەکانت "بابەتی"بن نەک "کەسی". ئەم خاڵە لەئێستادا زۆر بەڕوونی دەبینرێت‌و کاتێک کەسێک قسە دەکات، هێندەی هەوڵ دەدات ئەوە بسەلمێنێت کە کەسی بەرامبەری هەڵەیە، هێندە پاڵپشتی بیروڕاکانی خۆی ناکات. قسەکەری باش کەسێکە کە خاڵێکی دیارییکراوی بابەتی دیاریی دەکات‌و لەکاتی قسەکرنیدا هەوڵ دەدات بەبەڵگەی بەهێزو لۆژیکی بەرگریی لەو خاڵە بکات.\nزۆرن ئەو کەسانەی بەشێوەی باش قسە دەکەن‌و بیرۆکەی باشیان پێیە، بەڵام بەهۆی درێژی قسەو وتارەکانیان کەمتر حەز بەگوێگرتنیان دەکەین‌و بەو هۆیەشەوە کاریگەییان کەمتر دەبێت. بۆیە هەموو قسەکەرێکی باش تایبەتمەندی کورتبڕی تێیدایەو تەنها هێندە قسە دەکات کە بابەتەکە هەڵی دەگرێت‌و باسی دیکە تێکەڵ بەباسە سەرەکییەکەی ناکات.


5/9/2021 9:02:52 PM\n3342 جار خوێندراوەتەوە\nئەگەر بێ کەرامەتی تشتەک بیت مرۆڤی بکەتە بوونەوەرەکێ پارچەپارچە و وێرانکری، وی دەمی کەرامەت ئەو تشتەیە کو وان پارچە و لەشێ وێرانکری کوم ڤەدکەت و جارەکا دی دکەتە مرۆڤ. ئەڤە تێگەھشتنا دەرونناسەکێ ئەمریکی یە دەربارەی تێگەھێ کەرامەتێ.\nدڤی کەڤانیدا دا سەدێ بیستێ وەک سەردەم و قوناغەک پر مەترسی ژ ئەنجامێ سیاسەتا داگیرکرنێ و قرکرنێن ھەمبەری گەلێ مە ستراتیژوجەوھەرا پڕۆسێن داگیرکرنێ دروستکرنا تاک و جڤاک و رەوشەکا سەپاندی، کو تێدا نرخ و بھایێ ھەری ڤالا و بێ ھێز کەرامەت بوو.\nئەو ھێز و کەسایەتیێن دگەل دوژمنان بووینە بەشەک ژ خیانەت و شەروشەرمزاری و مالوێرانیا کوردان، تا رادێ بەشداربوونێ د پرۆسەیێن ئەنفال و تاوانێن جودا جودا دگەل نەتەوا خۆ!\nب ئاوایەکێ دیار گەھشتنا وی مرۆڤی بوو ب گوپیتکا ڤالابوونا بھایێن ئەخلاقی و ویژدانی و پارچەپارچەبوونا کەسایەتیا وی و ڤالابوون ژ کەرامەتێ.\nتێگەھێ کەرامەتێ د فەلسەفا ئەخلاقیا ئیمانوێل کانت دا خوەدی گرنگیەکا زۆرە ،کانت دبێژیت ھەر مرۆڤەکێ بشێت یێ ئازاد بیت و خودان عەقل و ھزرکرنەکا سەربخۆ بیت، ئەو مرۆڤ مرۆڤەکێ خودان کەرامەتە!\nدڤێ پێناسا کورتا کانت بوو کەرامەتێ تێگەھێن ئازادی و عەقل جھەکێ گرنگ د بەرێ خوەدانا کانتی بوو مژارا کەرامەتێ دگرن.\nھەلبەت ئەزموونا حوکمرانیا کوردی ل زور ئالیانڤە درێژەپێدەرێ سیاسەتا داگیرکەرێن کوردستانێ بوو ژ بوو شکاندنا کەرامەتا مرۆڤێ کورد و سیھ سالێن ئەتەککرن و یاریکرن بوو ب ئازادی و خەون و ھەست و عەقلێ مرۆڤێ کورد.\nچیرۆکێن تراژیدیێن شەرێ براکوژیێ و تیرۆرا سیاسی و رۆژنامەڤانی و برسیکرنا خەلکی و ب کارتونیکرنا دام و دەزگەھێن حوکمرانیێ...ئەزموونا شەقلێدانا ئازادیێ و عەقلێ مرۆڤێ کورد بوو.\nجڤاکەک ل سەدێ بیست و ئێکێ بازرگانێن وێ یێن سیاسی ئاستێ تەماعیا وان بچیتە پارێ زارۆکێن پەنجەشێرێ و مووچێ ئەنفال و زارۆکێن شەھیدان و تژی گەری و زکێ ڤی خەلکی دەرمان و خارنێن ئێکسپایەر بیت...\nژبلی کو شێواز و فورمێ دەستەلاتداریێ فورمەک مافیگەری و چەتەگەریێ بخوەڤە دبینیت، د ھەماندەمدا جڤاک و تاکێن ل بن سیبەرا حوکمرانیەک بڤی ئاوای د کەڤنە ھەمبەر پرس و گومانێن مەزن!\nد ھندەک دیاردە و بوویەران دا مرۆڤ دکاریت بێژیت ئەڤ جڤاکە نە ل سەدێ بیست و ئێکێ دژیت و ھەمان نرخ و بھایێن جڤاکێن سەدێن تاری تێدا زاڵەو ئەڤ جورێ بەلاڤکرنا وێنان دگەل بەرپرسان و ئاغایێن سیاسی و گەرمکرنا مەدح و پەسن و سوپاسگوزاریان و ھەویێن پیرۆزبایی لێکرنێ و پرۆسەیا خوەنمایشکرنێ و گەرمکرنا بازارێ مەلاقیێ و کوێلایەتیێ، نە ب تنێ ل سەر ئاستێ تاکێن سادەیێن ڤی ولاتی بەلکو وەک بەختیار عەلی دبێژیت جەھل ئەڤرۆ د ناڤەندێن جودا جودایێن مەدا حزۆرەکا ب ھێز ھەیە و ب مخابنیڤە ھژمارەکا مەزن ژ ب ناڤ رەۆشەنبیر و رۆژنامەڤان و رێڤەبەر و ماموستا خۆ دناڤا ڤی خێما جەھالەتێدا خۆ بەندکریە!\nل دوماھیکێ داکو جڤاک روبەرەکێ بەرفرەھ بۆ بھێز ئێخستنا تێگەھێ کەرامەتێ فەراھەم بکەت، پێتڤی یە ژینگەھەک بھێتە ڕەخساندن کو مرۆڤ ب ئازادانە مومارسا ئازادیا خۆ و ب کار ئێنانا عەقل و ھزرکرنا خۆ بکەت. نە ئازادی دبن سیبەرا حوکمەک بڤی ئاوای دا پەیدا دبیت، نەک تاکەک عەقلانی ب سوپاسگۆزاری و خوەدی مەیلا کوێلایەتی و سەرھەژاندن و دەستقوتانێ دروست د بیت، لێدان ل ئازادیا مرۆڤی و یاریکرن ب عەقلێ مرۆڤی لێدانە ل کەسایەتی و کەرامەتا مرۆڤی.


لیڤه‌رپوڵ دوبارە گەرایەوە پێشه‌نگی پریمیه‌رلیگ\nله میانی یارییه‌كانی هه‌فته‌ی ٣٣ی پریمیه‌رلیگدا، یانه‌ی لیڤه‌رپوڵ له ده‌ره‌وه‌ی یاریگای خۆی به ئه‌نجامی ٣-١ له ساوسامپتۆنی برده‌وه.\nیانه‌ی ساوسامپتۆنی خاوه‌ن ماڵ به خێرایی ده‌ستی به یارییه‌كه كرد و له خوله‌كی نۆدا له‌رێگه‌ی گۆڵێكی شه‌ین لۆنگه‌وه پێشكه‌وت و ئه‌نجامه‌كه‌ی كرده ١-٠. دوای چه‌ند خوله‌كێكی كه‌م یانه‌ی لیڤه‌رپوڵ خۆی كۆكرده‌وه و له خوله‌كی ٣٦دا یه‌كه‌م گۆڵی له‌رێگه‌ی نابی كێتاوه تۆماركرد و ئه‌نجامه‌كه‌ی یه‌كسان كرده‌وه. هه‌ر به‌و ئه‌نجامه‌ش گێمی یه‌كه‌م كۆتاییهات.\nله گێمی دووه‌مدا لیڤه‌رپوڵ هێرشه‌كانی بۆ سه‌ر گۆڵی ساوساپمتۆن چڕكرده‌وه و له خوله‌كی ٨٠دا له‌رێگه‌ی محه‌مه‌د سه‌ڵاح و له خوله‌كی ٨٦دا له‌رێگه‌ی جۆردن هێنده‌رسنه‌وه، دوو گۆڵی دیكه‌ی تۆماركرد و ئه‌نجامه‌كه‌ی كرده ٣-١.\nبه‌و بردنه‌وه‌یه یانه‌ی لیڤه‌رپوڵ خاڵه‌كانی بۆ ٨٢ خاڵ به‌رزكرده‌وه و به یاریی زیاتر، دوو خاڵ له‌پێش مانچسته‌ر سیتییه‌وه‌یه و دووباره بووه‌ته‌وه به پێشه‌نگی پریمیه‌رلیگ. ساوسامپتۆنیش به ٣٣ خاڵ له پله‌ی ١٦دایه.


ده بنه‌مای نووسین له لایه‌ن ئیتگار كیریته‌وه – پەڕە 3 – Knwe.org\nسەرەکی » ئەدەب - سێبەر و سایە » ده بنه‌مای نووسین له لایه‌ن ئیتگار كیریته‌وه‌پەڕە 3\nده بنه‌مای نووسین له لایه‌ن ئیتگار كیریته‌وه\nئیتگار كیریت نووسه‌ری ئیسرائیلی، كورته‌چیرۆكی وا ده‌نووسێت كه هیچ شتێكمان فێرناكات جگه‌له‌وه‌ی پێمان ده‌ڵێت مرۆڤه‌كان ده‌توانن تا چ راده‌یه‌ك ئاڵۆزبن. ئیتگار كیریت ده بنه‌مای هه‌یه بۆ نووسین كه هێنده ئاسایی نین. ئه‌و بنه‌مایانه‌ش ئه‌مانه‌ن:\n-1چێژ له نووسین وه‌ربگره:\nنووسه‌ران هه‌میشه سكاڵا له‌وه ده‌كه‌ن كه ره‌وتی نووسین چه‌نده قورس و ئازاربه‌خشه. راستت ده‌وێ ئه‌وان درۆ ده‌كه‌ن. به تایبه‌تی ئه‌گه‌ر ئه‌مه له نووسه‌رێكی پڕۆفیشناڵ ببیستی كه نانی له‌سه‌ر نووسینه و له‌سه‌ر نووسینه‌كه‌ی ده‌ژی. زۆربه‌ی نووسه‌ران حه‌زده‌كه‌ن دان به‌وه‌دابنێن له رێگایه‌كه‌وه پاره‌یان ده‌ستده‌كه‌وێ كه به‌ڕاستی چێژی لێده‌بینن. نووسین وه‌كو ژیان وایه له دنیایه‌كی دیكه‌دا. دنیای ئه‌و مرۆڤه بێشومارانه‌ی كه تۆ نین، به‌ڵام رێك (خۆتن). هه‌ر كاتێ لاپه‌ڕه‌یه‌كی سپی له‌به‌رده‌متا داده‌نێی بۆ ئه‌وه‌ی بنووسیت (ته‌نانه‌ت ئه‌گه‌ر سه‌ركه‌وتووش نه‌بیت) ده‌بێ سوپاسگوزار بیت كه ده‌رفه‌تی ئه‌وه‌ت هه‌یه فه‌زای ژیانت فراوان بكه‌ی. نووسین كاتی خۆش به‌سه‌ربردنه، هه‌ژێنه‌ره، ئازادییه له هه‌موو كۆت و به‌ندێك. مه‌یه‌ڵه به شێوه‌یه‌كی دیكه نووسینت بۆ پێناسه بكه‌ن.\n-2 كاره‌كته‌ره‌كانتت خۆش بوێت:\nبۆ ئه‌وه‌ی كاره‌كته‌رێك جێگای باوه‌ڕپێكردن بێت و واقیعی بێت، ده‌بێ به‌لای كه‌مه‌وه یه‌ك كه‌س له دنیادا هه‌بێت خۆشی بوێت و هه‌ستی پێبكات، به‌ده‌ر له‌وه‌ی ئه‌و ئیشه‌ی له چیرۆكه‌كه‌دا له كاره‌كته‌ره‌كه ده‌وه‌شێته‌وه یان ئه‌و رووداوه‌ی به‌سه‌ری دێت، كه‌سانێك پێیان خۆشبێ یان نا. تۆ دایك و باوكی ئه‌و كاره‌كته‌ره‌ی كه ده‌یخوڵقێنی. ئه‌گه‌ر خۆت خۆشت نه‌وێت، دڵنیابه كه‌س خۆشیناوێت.\n-3 كاتێ ده‌نووسیت قه‌رزاری كه‌س نیت:\nنووسین وه‌كو ئه‌وه وایه په‌نجه بكه‌ی به لووتتا. كاتێ خه‌ڵكت له ده‌وره ئه‌وه ره‌فتارێكی زۆر ئاسایی نایه‌ته به‌رچاو. له ژیانی واقیعیدا ئه‌گه‌ر ئاگات له ره‌فتارت نه‌بێت ئه‌گه‌ری ئه‌وه هه‌یه بكه‌ویته به‌ندیخانه‌وه یان له نه‌خۆشخانه خۆت ببینیته‌وه. به‌ڵام له نووسیندا هه‌موو ره‌فتارێك ئاساییه. ئه‌گه‌ر له چیرۆكه‌كه‌تدا كاره‌كته‌رێكت خۆش ده‌وێت، ده‌توانی ماچی بكه‌یت. ئه‌گه‌ر به‌ڕه‌یه‌ك له چیرۆكه‌كه‌تدا هه‌یه و جوان نییه و رقت لێیه‌تی، چه‌رخێك هه‌ڵگره و له ناوه‌ڕاستی ژووری دانیشتنه‌كه‌دا ئاگری تێبه‌رده. ئه‌گه‌ر قسه له‌سه‌ر چیرۆك بێت، ده‌توانی به ده‌ستنان به كیبۆردی كۆمپیوته‌ره‌كه‌تدا هه‌ساره‌ی زه‌وی له‌ناوبه‌ریت و شارستانییه‌ته‌كان له ره‌گه‌وه هه‌ڵكێشیت، دڵنیابه رۆژی دوای ئه‌وه پیره‌ژنه‌كه‌ی دراوسێتان به ساغ و سه‌لامه‌تی ده‌تبینێت و چاك و چۆنیت له‌گه‌ڵ ده‌كات.\n-4 هه‌میشه له ناوه‌ڕاستی چیرۆكه‌وه ده‌ستپێبكه:\nده‌ستپێك یان سه‌ره‌تای چیرۆك وه‌كو قه‌راغی ره‌ق و سووتاوی كێك وایه، هه‌رچه‌نده له وێوه ده‌ست به خواردنی ده‌كه‌ی به‌ڵام راستت ده‌وێت تامی خودی كێكه‌كه نادات.\n5-هه‌وڵ بده خۆشت كۆتایی چیرۆكه‌كه نه‌زانی:\nئاره‌زووی زانینی رازێك زۆر به‌قوه‌ته، به‌ڵام با جڵه‌وه‌كه‌یت به‌ده‌سته‌وه بێت. كاتێ چیرۆك ده‌نووسیت، با كۆنترۆڵی فه‌زا و كاره‌كته‌ره‌كانت به‌ده‌سته‌وه بێت به‌ڵام رێگه بده رووداو و گرێكانی چیرۆكه‌كه خۆشت غافڵگیر بكه‌ن.\n-6 له نووسیندا تازه‌گه‌ریی له بیرمه‌كه:\nرسته‌به‌ندی و نیشانه‌كانی خاڵبه‌ندیی و په‌ره‌گرافه‌كان هه‌موویان له خزمه‌تی نووسینه‌كه‌ی تۆدان. ته‌نیا له‌به‌ر ئه‌وه‌ی رسته‌یه‌ك هه‌میشه به شێوه‌یه‌كی تایبه‌تی نووسراوه مانای ئه‌وه نییه پیرۆزه و ناتوانی به شێوه‌یه‌كی جیاواز بینووسیت. ته‌نانه‌ت ئه‌گه‌ر له هه‌موو ئه‌و كتێبانه‌دا كه خوێندووتنه‌وه رێسایه‌كی تایبه‌تی ره‌چاو كراوه، ئه‌وه به‌و مانایه نییه كه تۆش ناچاریت له چیرۆكه‌كه‌تدا ئه‌و رێسایه ره‌چاو بكه‌یت.\n-7 شێوازی نووسینی خۆتت هه‌بێت:\nئه‌گه‌ر هه‌وڵبده‌ی بۆ نموونه وه‌كو نابۆكۆڤ بنووسیت، دڵنیابه هیچ نه‌بێ كه‌سێك هه‌یه كه ناوی نابۆكۆڤه و له تۆ باشتر ده‌نووسێت. به‌ڵام كاتێ به شێوه‌یه‌ك ده‌نووسیت كه شێوازی نووسینی خۆته، ئه‌وسا هیچ كه‌سێ ناتوانی وه‌كو تۆ بنووسێت.\n-8 كاتێ ده‌نووسیت، هه‌وڵبده به ته‌نیا بیت:\nهه‌رچه‌نده نووسین له كافیتریایه‌كدا رۆمانسی دێته به‌رچاو، به‌ڵام كاتێ له جێگایه‌كدا ده‌نووسیت كه خه‌ڵكی لێیه، بته‌وێ یان نا، ناچاری حسابیان بۆ بكه‌یت. كاتێ به ته‌نیایت ده‌توانیت له‌به‌رخۆته‌وه قسه بكه‌یت یان په‌نجه بكه‌یت به‌لووتتا و گوێشی نه‌ده‌یتێ، نووسین وه‌كو ئه‌وه وایه په‌نجه بكه‌ی به لووتتا كاتێ خه‌ڵكت له ده‌وره، ئه‌و ره‌فتاره ئاسایی نایه‌ته به‌رچاو.\n-9 لێگه‌ڕێ ئه‌و كه‌سانه‌ی حه‌زیان له چیرۆكه‌كانته، هانت بده‌ن و:\nگوێ به كه‌سانی تر مه‌ده با بۆ خۆیان بڵێن. ئه‌گه‌ر كه‌سێك حه‌زی له چیرۆكه‌كه‌ت نه‌بوو، گوێی مه‌ده‌رێ، كێشه نییه، ده‌توانێ بچێت چیرۆكی نووسه‌رێكی دیكه بخوێنێته‌وه. دنیا پڕه له نووسه‌ر ئه‌گه‌ر به‌ڕاستی بگه‌ڕێت، بێگومان نووسه‌رێك ده‌دۆزێته‌وه كه ئه‌وه‌ی ئه‌و ده‌یه‌وێ بۆی بهێنێته‌دی.\n-10 گوێ له راوبۆچوونی كه‌سانی تر بگره، به‌ڵام مه‌جبور نیت گوێ له كه‌سانی تر بگریت (جگه‌له من، یانی خۆت)!:\nنووسین تایبه‌تیترین قه‌ڵه‌مڕه‌وه له جیهاندا. هه‌ر وه‌كو چۆن كه‌س ناتوانێ ئه‌وه‌ت فێر بكات چۆن حه‌زت له (چا)كه‌ت بێت، هیچ كه‌سێ ناتوانێ فێری ئه‌وه‌ت بكات چۆن بنووسیت. ئه‌گه‌ر كه‌سێك رێنماییه‌كت ده‌كات لۆجیكی دێته گوێت و به هه‌ست ده‌زانی راسته، به قسه‌ی بكه و سوودی لێ وه‌ربگره. ئه‌گه‌ر كه‌سێك رێنماییه‌كی هه‌یه لۆجیكی دێته گوێت و هه‌ست ناكه‌ی راسته، یه‌ك چركه‌ش له كاتی خۆتی پێوه به‌فیڕۆ مه‌ده. له‌وانه‌یه ئه‌و رێنماییه به كه‌ڵكی كه‌سێكی دیكه بێت. به‌ڵام به‌كه‌ڵكی تۆ نایه‌ت!


پەرلەمانتارەکێ کوردستانێ راگەهاند، "پێدڤیە پەرلەمانتار و لیژنەیا دارایی بلەزترین دەم دەربارەی ٤٠٠ ملیارێن بەغدا بهێنە دەنگ و گڤاشتنێ دروست بکەن هەیا کو دەست ب پارڤەکرنا مووچەی بهێتەکرن". دبێژیت ژی، "چەند عەیبە خۆ ب حکومەت بزانی و د نیڤ سالێ دا تە یەک مووچە پارڤەکربیت".\nکاوە عەبدولقادر ئەندامێ پەرلەمانێ کوردستانێ لسەر فراکسیۆنا نەوەی نوێ ڕاگەهاند، "حەفتیا دەربازبوویی حکومەتا هەرێمێ (٤٠٠) ملیار دینارێن ل بەغدا وەرگرتی، لگۆری لهەڤهاتنا ناڤبەرا وان ئەو کۆژمێ پارەی تنێ بۆ مووچەیێ مووچەخۆرانە، لێ حەفتیەک دەربازدبیت بسەر هاتنا پارەیێ بەغدا و هەیا نها حکومەتێ دەست ب پارڤەکرنا مووچەی نەکریە".\nدازانین ژی، "ژبەر ڤێ یەکێ پێدڤیە پەرلەمانتار و لیژنەیا دارایی ل پەرلەمانی بلەزترین دەم بهێنە دەنگ و گڤاشتنێ لسەر حکومەتێ دروست بکەن ژبۆ کو دەست ب پارڤەکرنا مووچەی بهێتەکرن، ڕێ نەدەن وەک بودجە و داهاتێن دی ئەڤ پارەیە ژی بهێتە بێسەروشینکرن".\nئەو یەک ژی گوتیە، "چەند عەیبە خۆ ب حکومەت بزانی و د نیڤ سالێ دا تە یەک مووچە پارڤەکربیت".\nبەحسا وێ یەکێ ژی کر، "پێدڤیە خەلک بەرسڤا ڤێ پسیارێ بدەت، کو ئەرێ میللەت هەژی ڤی جۆرێ حکومڕانیێ یە؟ یان ئەڤ دەستهەلاتە هەژی وێ نینە حوکمڕانیا میللەتێ مە بکەت".


ئەلقیان - ویکیپیدیا، ئینسایکڵۆپیدیای ئازاد\nElqiyan - القیان - Alqian\nپۆتانەکان: 37°26′20.5″N 45°13′24.5″E / 37.439028°N 45.223472°E / 37.439028; 45.223472پۆتانەکان: 37°26′20.5″N 45°13′24.5″E / 37.439028°N 45.223472°E / 37.439028; 45.223472\nئەلقیان گوندێکە، کەوتووەتە گوندەواری تورکەمان، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nئەلقیان ھاوسنوورە لەگەڵ ئەم گوندانە:\nلە باکوورەوە لەگەڵ گوندی ئۆزان ئەسکەندەری.\nلە ڕۆژھەڵاتەوە لەگەڵ گوندی تەپە تورکەمان.\nلە ڕۆژاواوە لەگەڵ گوندی قەرەلەرا ئاغاتاغی.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (١٩٧) کەس و (٤٨) خێزان بووە.\nوەرگیراو لە «https://ckb.wikipedia.org/w/index.php?title=ئەلقیان&oldid=908211»\nئەم پەڕەیە دواجار لە ١٩:١٩ی ٨ی شوباتی ٢٠٢٢ نوێ کراوەتەوە.